open-index/open-wikipedia-markdown huggingface dataset:
എൻ. നാണുപിള്ള

1877 മുതൽ 1880 വരെ തിരുവിതാംകൂറിന്റെ ദിവാനായിരുന്നു  **നെയ്യൂർ നാണുപിള്ള** (1827–1886). 54 വർഷത്തെ മറുനാടൻ ദിവാൻമാർക്കുശേമാണ് നാണുപിള്ള ചുമതലയേറ്റത്.

## ആദ്യകാല ജീവിതം
തിരുവിതാംകൂറിലെ നെയ്യൂർ എന്ന ഗ്രാമത്തിലെ ഒരു നായർ കുടുംബത്തിൽ കരിയാവിള നാഗൻ തമ്പിയുടെയും ഈശ്വരി പിള്ളയുടെയും മകനായി 1827-ലാണ് ഇദ്ദേഹം ജനിച്ചത്. നാഗർകോവിലിലെ ലണ്ടൻ മിഷനറി സൊസൈറ്റി സെമിനാരിയിലാണ് ഇദ്ദേഹം പഠനം നടത്തിയത്. പിന്നീട് തിരുവനന്തപുരത്തും ഇദ്ദേഹം വിദ്യാഭ്യാസം നടത്തുകയുണ്ടായി. കുട്ടിക്കാലത്ത് ഇദ്ദേഹം ബ്രിട്ടീഷ് റസിഡന്റായിരുന്ന ജനറൽ കല്ലൻ്റെ ശ്രദ്ധ പിടിച്ചുപറ്റി. കല്ലൻ ഇദ്ദേഹത്തെ ആദ്യം വോളണ്ടിയറായും പിന്നീട് റസിഡന്റിന്റെ ഓഫീസിലെ ഗുമസ്തനായും നിയമിച്ചു.

## സിവിൽ സർവീസ്
റെസിഡന്റിന്റെ ഓഫീസിൽ 14 വർഷം ജോലി ചെയ്തതിനു ശേഷം പിള്ള തിരുവിതാംകൂർ സർവീസിൽ അസിസ്റ്റന്റ് പോലീസ് ശിരസ്തദാറായി ജോലിയിൽ പ്രവേശിച്ചു. ദിവാൻ ടി. മാധവറാവുവിന്റെ ശക്തമായ ശുപാർശ കാരണം പിള്ളയെ തെക്കൻ ഡിവിഷന്റെ ദിവാൻ പേഷ്കാരായി ഉയർത്തപ്പെട്ടു. പെട്ടെന്നുതന്നെ ഇദ്ദേഹത്തെ തിരുവനന്തപുരം ഡിവിഷനിലേയ്ക്ക് മാറ്റുകയുണ്ടായി. മാധവറാവു ഇല്ലാതിരുന്ന അവസരത്തിൽ ആറുതവണ നാണുപിള്ള ദിവാൻ ജോലി ചെയ്തിട്ടുണ്ട്. ശേഷയ്യ ശാസ്ത്രി വിരമിച്ചതിനെത്തുടർന്ന് 1877 ഓഗസ്റ്റ് മാസത്തിൽ ഇദ്ദേഹത്തെ ദിവാനായി നിയമിക്കുകയുണ്ടായി.

## ദിവാൻ സ്ഥാനത്ത്
ജനങ്ങളുടെ സാമ്പത്തികനിലവാരം മെച്ചപ്പെടുത്താനായിരുന്നു ഇദ്ദേഹത്തിന്റെ ആദ്യശ്രമം.

തെക്കൻ ഡിവിഷനിൽ (പ്രത്യേകിച്ച് നാഞ്ചിനാട്ടിലെ) ജലസേചനം നടപ്പാക്കുന്നതിന് ഇദ്ദേഹം പദ്ധതികൾ ആവിഷ്കരിച്ചിരുന്നു. നെൽക്കൃഷിയെ പ്രോത്സാഹിപ്പിക്കുകയായിരുന്നു ഇദ്ദേഹത്തിന്റെ ലക്ഷ്യം. ജലസേചനത്തിന് മുൻഗണന നൽകിയതുമൂലം കൃഷിയിൽ കാര്യമായ പുരോഗതിയുണ്ടായി. 1880-ൽ ഇദ്ദേഹം പെൻഷൻ പറ്റി വിരമിക്കുന്നതിനു മുൻപ് കോതയാർ പ്രദേശത്ത് സർവേ നടത്തി പൊന്മന അണക്കെട്ടും പേച്ചിപ്പാറ അണക്കെട്ടും നിർമ്മിക്കുന്നതിനുള്ള പദ്ധതി ഇദ്ദേഹം ആവിഷ്കരിക്കുകയുണ്ടായി. ഇതാണ് കോതയാർ പദ്ധതി. അണക്കെട്ടുകളുടെ പണി പിന്നീടാണു തുടങ്ങിയതെങ്കിലും, അതിനുള്ള കളമൊരുക്കിയത് ഇദ്ദേഹമായിരുന്നു. തെക്കേ ഇൻഡ്യയിലെ ആദ്യ തൂക്കുപാലമായ പുനലൂർ തൂക്കുപാലം നിർമ്മിക്കാൻ അനുമതി നൽകിയത് ഇദ്ദേഹമാണ്.

തിരുവനന്തപുരത്തിന്റെ വികസനത്തിൽ താത്പര്യം എടുത്ത ഇദ്ദേഹം പുതുതായി പല മന്ദിരങ്ങളും പാലങ്ങളും സത്രങ്ങളും സ്ഥാപിക്കുകയുണ്ടായി. റെവന്യൂ സെറ്റിൽമെന്റ് സംവിധാനത്തിൽ ഇദ്ദേഹം പരിഷ്കാരങ്ങൾ കൊണ്ടുവരുകയുണ്ടായി. ഇദ്ദേഹം കൊണ്ടുവന്ന ശ്രദ്ധേയമായ പരിഷ്കാരമാണ് പോക്കുവരവുനിയമം. നീതിന്യായവ്യവസ്ഥ കാര്യക്ഷമമാക്കാൻ ജഡ്ജിമാരുടെ എണ്ണം കൂട്ടി. ആയില്യം തിരുനാൾ രാമവർമ മഹാരാജാവിനുശേഷം 1880 സെപ്റ്റംബർ 15-ന് ഇദ്ദേഹം ദിവാൻ സ്ഥാനത്തുനിന്നു വിരമിച്ചു. പിന്നീട് വിശാഖം തിരുനാൾ മഹാരാജാവ് ദിവാൻ സ്ഥാനത്തേക്ക് നാണുപിള്ളയെ വീണ്ടും അവരോധിക്കാനുള്ള നടപടി തുടങ്ങിയെങ്കിലും ഫലം കണ്ടില്ല.

ജോൺ ഡാനിയൽ മൺറോ എന്ന വിദേശിക്ക് പൂഞ്ഞാർ രാജാവിന്റെ കൈവശമുണ്ടായിരുന്ന കണ്ണൻ ദേവൻ വനം കൈമാറാനുള്ള അനുമതി കൊടുത്തത് നാണുപിള്ളയാണ്.

## മറ്റു മേഖലകൾ
ഇദ്ദേഹം ഒരു ചരിത്രകാരൻ കൂടിയായിരുന്നു. തിരുവിതാംകൂറിന്റെ ചരിത്രം എന്നൊരു ഗ്രന്ഥത്തിന്റെ രചന ഇദ്ദേഹം ആരംഭിച്ചുവെങ്കിലും പുസ്തകം പൂർത്തിയാക്കുന്നതിനു മുമ്പുതന്നെ മരണമടഞ്ഞതിനാൽ അത് പ്രസിദ്ധീകരിക്കപ്പെട്ടില്ല.

## മരണം

1886 ആഗസ്റ്റ് 14-നാണ് ഇദ്ദേഹം നിര്യാതനായത്.

## അവലംബങ്ങൾ

*

## കൂടുതൽ വായനയ്ക്ക്

* 
* സർവ്വവിജ്ഞാനകോശത്തിൽ നാണുപിള്ളയെ സംബന്ധിച്ച ലേഖനം.

വർഗ്ഗം:തിരുവിതാംകൂറിന്റെ ദിവാന്മാർ
വിമലാ രാജകൃഷ്ണൻ

ലഘുചിത്രം|വിമലാ രാജകൃഷ്ണൻ
കുങ്കുമം, മഹിളാരത്നം, ജ്യോതിഷരത്‌നം, നാന സിനിമാവാരിക എന്നീ പ്രസീദ്ധീകരണങ്ങളുടെ പത്രാധിപയാണ് **വിമലാ രാജകൃഷ്ണൻ** (ജനനം :1950).

## ജീവിതരേഖ
പ്രമുഖ വ്യവസായിയും പത്രമുടമയുമായിരുന്ന ആർ. കൃഷ്‌ണസ്വാമി റെഡ്യാരുടെ പുത്രിയായി കൊല്ലത്തു ജനിച്ചു. കൊല്ലം സെന്റ്‌ ജോസഫ്‌ ഗേൾസ്‌ ഹൈസ്‌കൂൾ, ശ്രീനാരായണ കോളജ്‌ എന്നിവിടങ്ങളിൽ പഠിച്ചു.
ഭർത്താവ് ഡോ.ബി.എ. രാജകൃഷ്ണൻ ആർ. കൃഷ്‌ണസ്വാമി റെഡ്യാർ ഗ്രൂപ്പ് പ്രസിദ്ധീകരണങ്ങളുടെ മാനേജിംഗ് എഡിറ്ററാണ്.

## കൃതികൾ
*സോഷ്യലിസത്തിന്റെ നാട്ടിൽ പന്ത്രണ്ട്‌ ദിനങ്ങൾ
*തൂലികയിലെ തേൻതുളളികൾ
*തൂലികത്തുമ്പിൽനിന്ന്‌ 
*കണ്ണീർപ്പൂക്കൾ

## പുരസ്കാരങ്ങൾ
*1986-ലെ സോവിയറ്റ്‌ ലാൻഡ്‌ നെഹ്രു അവാർഡ്‌ 

## അവലംബം


വർഗ്ഗം:1950-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:മലയാള ഗദ്യസാഹിത്യകാരന്മാർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:പത്രാധിപർ
നൈട്രസ് ഓക്സൈഡ്

നൈട്രജന്റെ ഒരു ഓക്സൈഡാണ് **നൈട്രസ് ഓക്സൈഡ്**(). **ലാഫിംഗ് ഗാസ്** (**ചിരിപ്പിക്കുന്ന വാതകം**) എന്നും ഇത് അറിയപ്പെടുന്നു. ശസ്ത്രക്രിയയ്ക്കും ദന്തവൈദ്യത്തിലും അനസ്തീസിയ നൽകാൻ ഉപയോഗിക്കുന്നു.

## ചരിത്രം
ഇംഗ്ലീഷ് ശാസ്ത്രജ്ഞനുമായിരുന്ന ജോസഫ് പ്രീസ്റ്റ്ലി 1772-ൽ നൈട്രസ് ഓക്സൈഡ്  നിർമ്മിക്കുകയും അതിനെ *ഫ്ളോജിസ്റ്റിക്കേറ്റഡ് നൈട്രസ് എയർ* എന്ന് വിളിക്കുകയും ചെയ്തു. പ്രീസ്റ്റ്ലി തന്റെ കണ്ടുപിടിത്തത്തെക്കുറിച്ചും നൈട്രിക് ആസിഡിനാൽ നനച്ച ഇരുമ്പ് ചൂടാക്കി നൈട്രസ് ഓക്സൈഡ് നിർമ്മിക്കുന്നതിനെക്കുറിച്ചും *എക്സ്പിരിമെന്റ്സ് ആന്റ് ഒബ്സെർവേഷൻസ് ഒഫ് ഡിഫറന്റ് കൈന്റ്സ് ഒഫ് എയർ (1775)* എന്ന പുസ്തകത്തിൽ വിവരിക്കുകയുണ്ടായി.

## ഉപയോഗങ്ങൾ
ഫുഡ് എയറോസോളുകളിൽ ഈ വാതകം ഒരു പ്രൊപ്പല്ലന്റായി ഉപയോഗിക്കുന്നു.ഓട്ടോമൊബൈൽ റേസിംഗിൽ, ഒരു എഞ്ചിന്റെ വായു ഉപഭോഗത്തിലേക്ക് നൈട്രസ് ഓക്സൈഡ് കുത്തിവയ്ക്കുന്നു;അധിക ഓക്സിജൻ ഒരു സ്ട്രോക്കിന് കൂടുതൽ ഇന്ധനം കത്തിക്കാൻ എഞ്ചിനെ അനുവദിക്കുന്നു.നൈട്രിക് ആസിഡിലെ സിങ്കിന്റെ പ്രവർത്തനത്തിലൂടെയും സോഡിയം നൈട്രൈറ്റിലെ (NaNO2) ഹൈഡ്രോക്സൈലാമൈൻ ഹൈഡ്രോക്ലോറൈഡിന്റെ (NH2OH · HCl) പ്രവർത്തനത്തിലൂടെയും ഇത് തയ്യാറാക്കപ്പെടുന്നു.
## അവലംബം

വർഗ്ഗം:ഓക്സൈഡുകൾ
വർഗ്ഗം:ഹരിതഗൃഹ വാതകങ്ങൾ
ചില്ലക്കമ്പട്ടി

കണ്ണാമ്പൊട്ടിയുടെ കുടുംബത്തിൽപെട്ട ഒരു കണ്ടലിനമാണ് **ചില്ലക്കമ്പട്ടി**. കണ്ണാമ്പൊട്ടിയെ പോലെ തന്നെ തടിയിലും ഇലകളിലും വെളുത്തകറ കാണപ്പെടുന്നു. സുന്ദർബന്നിലും മറ്റ് കിഴക്കൻ ഏഷ്യൻ ,പസഫിക് രാജ്യങ്ങളിലും കണ്ടുവരുന്നു. കേരളത്തിൽ വേലിയേറ്റം അനുഭവപ്പെടുന്ന കായൽ പ്രദേശങ്ങളിലും പുഴകൾക്കരികിലും അപൂർവമായി കാണാറുണ്ട്.വംശനാശഭീഷണി നേരിടുന്ന ഒരു കണ്ടൽ ഇനമാണ് ചില്ലക്കമ്പട്ടി.

ചില്ലക്കമ്പട്ടി 8-10 മീറ്റർ വരെ ഉയരത്തിൽ വളരും.  അനുകൂലപരിതഃസ്ഥിതിയിൽ 50-60 സെ.മീ വരെ വണ്ണം വയ്ക്കും.ഇലകളുടെ അടിയിൽ ലവണഗ്രന്ധികൾ കാണാം.പെൺപൂക്കളും ആൺ പൂക്കളും ഒരെ ചെടിയിൽ വെവ്വേറെ കാണപ്പെടുന്നു.കായ്ക്കൾ ഉരുണ്ട വലിയ നെല്ലിക്ക പോലെയാണ്. കായ്ക്കൾക്കുള്ളിൽ മൂന്നു വിത്തുകൾ ഉണ്ടാവും.

## അവലംബം


വർഗ്ഗം:കണ്ടലുകൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
എസ്. ശങ്കരസുബ്ബയ്യർ

**എസ്. ശങ്കരസുബ്ബയ്യർ** (1836–1904) സി.ഐ.ഇ. എന്ന ഭരണകർത്താവ്, 1892 മുതൽ 1898 വരെ തിരുവിതാംകൂറിന്റെ ദിവാനായിരുന്നു.

## ആദ്യകാലജീവിതം
1836-ൽ തിരുവിതാംകൂറിലാണ് ഇദ്ദേഹം ജനിച്ചത്. ഇദ്ദേഹത്തിന്റെ അമ്മയുടെ അച്ഛൻ അപ്പീൽ കോടതിയിൽ പണ്ടിറ്റ് എന്ന ജോലിക്കാരനായിരുന്നു. തിരുവനന്തപുരത്ത് മഹാരാജാവ് നടത്തിയിരുന്ന സൗജന്യ വിദ്യാലയത്തിലായിരുന്നു ഇദ്ദേഹത്തിന്റെ പ്രാഥമിക വിദ്യാഭ്യാസം. 1853-ൽ വിദ്യാഭ്യാസത്തിനു ശേഷം ഇദ്ദേഹം തിരുവിതാംകൂർ സ്റ്റേറ്റ് സർവിസിൽ അഞ്ചു രൂപ മാസശമ്പളത്തിൽ അദ്ധ്യാപകനായി ജോലിയിൽ പ്രവേശിച്ചു.

## സിവിൽ സർവീസ്
ദിവാനായിരുന്ന ടി. മാധവറാവുവാണ് ഇദ്ദേഹത്തിന്റെ കഴിവുകൾ കണ്ടത്തിയത്. മാധവറാവു ഇദ്ദേഹത്തെ പോലീസിന്റെ ഡെപ്യൂട്ടി ശിരസ്തദാരായി നിയമിച്ചു. വെർണാക്കുലർ വിദ്യാഭ്യാസ ഡയറക്ടർ, അതിർത്തി കമ്മീഷണർ എന്നീ നിലകളിൽ ഇദ്ദേഹം ജോലി ചെയ്തിട്ടുണ്ട്. കൊച്ചിയും തിരുവിതാംകൂറും തമ്മിലുള്ള ഒരു അതിർത്തിത്തർക്കം പരിഹരിക്കുവാൻ ഇദ്ദേഹം സഹായിക്കുകയുണ്ടായി.

1882-ൽ ഇദ്ദേഹത്തെ ദിവാൻ വി. രാമയ്യങ്കാർ റെവന്യൂ സെറ്റിൽമെന്റ് വിഭാഗത്തിലെ സെറ്റിൽമെന്റ് ദിവാൻ പേഷ്കാരായി നിയമിച്ചു. നാഞ്ചിനാട്, തിരുവനന്തപുരം, ചിറയിൻകീഴ് എന്നീ താലൂക്കുകളിലെ സെറ്റിൽമെന്റ് ജോലികൾ ഇദ്ദേഹം വിജയകരമായി പൂർത്തിയാക്കി. 1888-ൽ ശങ്കരസുബ്ബയ്യരെ തിരുവിതാംകൂർ ലെജിസ്ലേറ്റീവ് അസംബ്ലിയിലേയ്ക്ക് നാമനിർദ്ദേശം ചെയ്യുകയുണ്ടായി.

## ദിവാൻ സ്ഥാനം

1892-ൽ ഇദ്ദേഹം ദിവാനായപ്പോൾ രാജ്യത്ത് ദളിത് ജനത ഉയർന്നു വരുകയായിരുന്നു. 1888-ൽ ആരംഭിച്ച തിരുവിതാംകൂർ ലെജിസ്ലേറ്റീവ് കൗൺസിലിൽ ഈഴവ സമുദായത്തിന് പ്രാതിനിദ്ധ്യമുണ്ടായിരുന്നില്ല. 1895-ൽ ഈഴവർ കൂടുതൽ രാഷ്ട്രീയ പ്രാതിനിദ്ധ്യം ആവശ്യപ്പെട്ടുകൊണ്ട് ഒരു 'മെമോറിയൽ' ദിവാനു സമർപ്പിക്കുകയുണ്ടായി. ഈഴവർക്ക് മറുപടിയൊന്നും ലഭിക്കുകയുണ്ടായില്ല. അതിനാൽ ഡോക്ടർ പല്പു 1896 സെപ്റ്റംബർ 3-ന് ദിവാനെ കാണുകയും 13176 പേർ ഒപ്പിട്ട നിവേദനം ദിവാന് സമർപ്പിക്കുകയും ചെയ്തു. ക്രിസ്തുമതം സ്വീകരിച്ച ഈഴവർക്ക് ലഭിക്കുന്ന അവകാശങ്ങൾ ഹിന്ദു ഈഴവർക്കും ലഭിക്കണം എന്നായിരുന്നു ആവശ്യം. ശങ്കരസുബ്ബയ്യർ 1896 ഒക്റ്റോബർ 1-ന് ഈഴവരുടെ ആവശ്യങ്ങൾ തള്ളിക്കളഞ്ഞുകൊണ്ടുള്ള മറുപടിയാണ് നൽകിയത് ഡോക്ടർ പല്പുവുമായി മുൻ മുൻ പരിചയമുണ്ടായിരുന്ന സ്വാമി വിവേകാനന്ദൻ തിരുവിതാംകൂർ സന്ദർശിച്ചപ്പോൾ ശങ്കരസുബ്ബയ്യരുമായി കൂടിക്കാഴ്ച്ച നടത്തിയിരുന്നു

## പിൽക്കാല ജീവിതം
1898 ഏപ്രിൽ മാസത്തിൽ 800 രൂപ മാസം പെൻഷൻ പറ്റിക്കൊണ്ട് ഇദ്ദേഹം ദിവാൻ സ്ഥാനത്തുനിന്ന് വിരമിച്ചു. ബ്രിട്ടീഷ് ഇൻഡ്യൻ സർക്കാർ കമ്പാനിയൻ ഓഫ് ദി ഓർഡർ ഓഫ് ദി ഇൻഡ്യൻ എമ്പയർ എന്ന ബഹുമതി നൽകി ഇദ്ദേഹത്തെ ആദരിച്ചു. മദ്രാസ് ഗവർണറായിരുന്ന സർ ആർതർ ഹാവ്‌ലോക്ക് ഇദ്ദേഹത്തെ മദ്രാസ് ലെജിസ്ലേറ്റീവ് കൗൺസിലിലെ അനൗദ്യോഗിക അംഗമാക്കി.

1904 സെപ്റ്റംബറിലാണ് ഇദ്ദേഹം മരിച്ചത്.

## അവലംബം

## സ്രോതസ്സുകൾ

*

വർഗ്ഗം:തിരുവിതാംകൂറിന്റെ ദിവാന്മാർ
മാറാ

അർജന്റീന സ്വദേശം ആയുള്ള ഒരു വലിയ കരണ്ടുതീനി ആണ് **മാറാ** . കരണ്ടുതീനികളുടെ കൂട്ടത്തിൽ വലിപ്പത്തിൽ നാലാം സ്ഥാനം ആണ് ഇവയ്ക്ക് (ക്യാപിബാറ ,ബീവർ , മുള്ളൻ പന്നി ) , ഏകദേശം 45 സെ മി ഉയരം വയ്ക്കുന്ന ഇവയ്ക്കു 11 കിലോ വരെ ഭാരവും ഉണ്ട്. 

## അവലംബം


പ്രമാണം:A view from kuwait zoo by irvin calicut (65).JPG
പ്രമാണം:A view from kuwait zoo by irvin calicut (66).JPG
പ്രമാണം:A view from kuwait zoo by irvin calicut (68).JPG

വർഗ്ഗം:കരണ്ടുതീനികൾ
കാവിഡേ

തെക്കേ അമേരിക്കൻ  ഭൂഖണ്ഡത്തിൽ കണ്ടു വരുന്ന ഒരു കരണ്ടുതീനി കുടുംബം ആണ് **കാവി** അഥവാ **കാവിഡേ**. ഗിനിപ്പന്നി  , ക്യാപിബാറ എന്നിവർ ആണ് ഈ കുടുംബത്തിലെ ചില അംഗങ്ങൾ . മറ്റു കരണ്ടുതീനി കുടുംബങ്ങളെ അപേക്ഷിച്ച് ഉപ വർഗങ്ങൾ കുറവാണ് ഇതിൽ (16 ഉപവർഗ്ഗം 6 ജെനുസിൽ ).

## Classification
Family **Caviidae**
*Subfamily Caviinae: Guinea pigs (cavies)
**Genus *[[Cavia]]*, this genus is especially called *cavy*.
**Genus *[[Galea (genus)|Galea]]*
**Genus *[[Microcavia]]*: Desert cavies
*Subfamily Dolichotinae
**Genus *[[Dolichotis]]*: Patagonian hares, or maras
*Subfamily Hydrochoerinae
**Genus *[[Hydrochoerus]]*: Capybara
**Genus *[[Kerodon]]*: Rock cavy

## അവലംബം

വർഗ്ഗം:കരണ്ടുതീനികൾ
വർഗ്ഗം:ജന്തുകുടുംബങ്ങൾ
ചെറുഉപ്പട്ടി

കടലിനോട് ചേർന്നു വളരാൻ കഴിയുന്ന ഒരു കണ്ടൽ ഇനമാണ് **ചെറൂപ്പട്ടി**. ഇംഗ്ലീഷ്: **Grey mangrove**  ഇവ വളരുന്ന പ്രദേശങ്ങളിലെ വെള്ളത്തിൽ നിന്നുള്ള ലവണാംശം ഇലകളിലൂടെ പുറം തള്ളിക്കളയാനുള്ള കഴിവ് ഇവക്കുണ്ട്. ഇത് മൂലം പരിസരങ്ങളിലെ വെള്ളത്തിന്റെ ലവണാംശം കുറയുന്നതിനാൽ പാരിസ്ഥിതിക പ്രാധാന്യം ഏറെയുള്ള ഒരു ഇനമാണ് ഉപ്പട്ടികൾ. മറ്റു കണ്ടലുകളെ പോലെ തന്നെ ഉപ്പു ജലത്തിന്റേയും ശുദ്ധജലത്തിന്റേയും പ്രാദേശികഭിത്തികളായി ഇവ വളരുന്നു. ആസ്ത്രേലിയല് കൂടുതൽ കാണപ്പെടുന്ന കണ്ടലാണിത്.

## പേരിനു പിന്നിൽ
ഇവയുടെ ഇലകളിൽ ഉപ്പ് അടിഞ്ഞു കൂടുന്നത് കൊണ്ട് ഉപ്പ് ഊറ്റിയെടുക്കുന്നവ എന്നർത്ഥത്തിൽ ഉപ്പൂറ്റി അഥവ ഉപ്പട്ടി എന്നും, തമ്മിൽ ചെറിയ വലിപ്പത്തിൽ വളരുന്ന രണ്ടു ജനുസ്സുള്ളിൽ പെടുന്നതിനാൽ ചെറിയ ഉപ്പട്ടി എന്നും പേരു വന്നു.

## വിതരണം
ആഫ്രിക്കയുടെ കിഴക്കൻ തീരങ്ങൾ, ഏഷ്യയുടെ തെക്കു പടിഞ്ഞാറു തെക്കു കിഴക്കൻ മേഖലകൾ, ശ്രിലങ്ക, ആസ്റ്റ്രേലിയ, ന്യുസിലാന്റ് എന്നിവടങ്ങളിൽ കാണപ്പെടുന്നു,

ഏഷ്യയിൽ ഇവ അറേബ്യൻ തീരപ്രദേശങ്ങളിലാണ് പ്രധാനമായും കണ്ടുവരുന്നത്. അറേബ്യൻ ഐക്യനാടുകൾ, ഖത്തർ, ഒമാൻ, യെമൻ, സൗദി അറേബ്യ, ഈജിപ്ത്, എറിട്രിയ, സുഡാൻ എന്നിവടങ്ങളിലും ഇറാന്റെ തെക്കു ഭാഗങ്ങളിലും ഇന്ത്യയുടെ തീരങ്ങളിലും ഇവ കാണപ്പെടുന്നു

ആസ്ത്രേലിയയിൽ മിക്കവാറും എല്ലായിടങ്ങളിലും ഇവ കണ്ടുവരുന്നുണ്ട്.  കടൽ തീർങ്ങളിൽ മാത്രമല്ല കുറേ കൂടി ഉൾപ്രദേശങ്ങളിലും ഇവിടങ്ങളിൽ ചെറൂപ്പട്ടി കാണപ്പെടുന്നു.

## വിവരണം
ചെറൂപ്പട്ടി ചെറിയ സസ്യങ്ങളാണ്. 10 -14 മീറ്ററോളം ഉയരം വക്കും ഇവയുടെ ശാഖകൾ കെട്ടുപിണഞ്ഞ് കാണപ്പെടുന്നു. തടിക്ക് ഇളം ചാരനിറമാണ്. ഇത് കനം കുറഞ്ഞ ശൽകങ്ങൾ കൊണ്ട് ആവൃതമാണ്. ചാരനിറമോ വെള്ള നിറമോ ഉള്ളതു കൊണ്ട് ഇംഗ്ലീഷ് നാമമായ ഗ്രേ/വൈറ്റ് മാങ്രോവ് എന്ന പേരു ലഭിച്ചു. .

## ചിത്രശാല

File:Avicennia Leaves.jpg|thumb|ഉപ്പട്ടിയുടെയും ചെറിയ ഉപ്പട്ടിയുടെയും ഇലകൾ
File:Mangroves at Muzhappilangad, Kannur, Kerala 00 (16).jpg|thumb|പൂവ്
പ്രമാണം:Mangrove_-_avicennia_marina_var_resinifera_fruit.JPG|ഇടത്ത്‌|ലഘുചിത്രം|കായ
File:Mangroves at Muzhappilangad, Kannur, Kerala 00 (5).jpg|thumb|ശ്വസന വേരുകൾ
Avicennia marina MHNT.BOT.2025.31.4.jpg|*Avicennia marina* - Museum specimen - wood



## റഫറൻസുകൾ


വർഗ്ഗം:കണ്ടലുകൾ
വർഗ്ഗം:കേരളത്തിലെ സസ്യജാലം
കടക്കണ്ടൽ

കറുത്ത മാൻഗ്രൂവുകളിൽപ്പെടുന്ന ഒരു ചെറുകണ്ടൽമരമാണ് **കടക്കണ്ടൽ**.. ഒരു കുറ്റിച്ചെടിയായോ അനുകൂല സാഹചര്യങ്ങളിൽ ഒരു മരമായോ വളരാൻ കഴിയും.  തൊലി ചാര നിറത്തോടെയും ഇലകൾ തണ്ടില്ലാതെ ചില്ലകളിൽ കൂട്ടമായും കാണാം. പൂക്കൾക്ക് വെളുത്ത നിറമാണ്. ഏപ്രിൽ-മെയ് മാസങ്ങളിലാണ് പൂക്കാലം. ജൂൺ-ജൂലൈ മാസങ്ങളിൽ വിത്തുകൽ പാകമാവും. വിത്തുകൾ കട്ടിയുള്ളതും വിദളങ്ങളുമായി യോജിച്ചു നിൽക്കുന്നവയുമാണ്.

## വിതരണം

ഓസ്ട്രേലിയ, തെക്ക്-കിഴക്കൻ ഏഷ്യ, ബംഗ്ലാദേശ്, ഇന്ത്യ,ശ്രീലങ്ക,ആഫ്രിക്കൻ തീരങ്ങൾ ഇവിടങ്ങളിലെല്ലാം ഇവയെ കാണാം. ആൻഡമാൻ നിക്കോബർ ദ്വീപസമൂഹങ്ങളിൽ സർവസാധാരണമാണ്.ഇങ്ങനെയാണെങ്കിലും വംശനാശഭീഷണി നേരിടുന്ന ഒരു കണ്ടലിനമാണ് കടക്കണ്ടൽ. വർധിച്ച നഗരവത്കരണവും,തീരപ്രദേശങ്ങളിലെ നിർമ്മാണ പ്രവർത്തികളും ,1980 കൾക്കു ശേഷം ലോകമാകെ, ഇവയുടെ വിസ്തൃതി ഗണ്യമായി കുറയ്ക്കാൻ ഇടയാക്കിയിട്ടുണ്ട്. കേരളത്തിൽ, ഒരു കാലത്ത് എറണാകുളം,ആലപ്പുഴ ജില്ലകളിൽ വളർന്നിരുന്ന കടൽ കണ്ടൽ കാടുകൽ ഇല്ലാതായിട്ടുണ്ട്. അപൂർവമായി മലപ്പുറം ജില്ലയിലും ,തലശ്ശെരി,പയ്യന്നൂർ ഭാഗങ്ങളിലും ഇവ വളരുന്നതായി രേഖകളുണ്ട്. ദക്ഷിണാഫ്രിക്കയിൽ, സംരക്ഷിത വൃക്ഷങ്ങളിൽ പെടുന്ന മരമാണ് കടക്കണ്ടൽ.

## ഉപയോഗങ്ങൾ
അലർജികൾക്ക് പ്രതിവിധിയായി ആയുർവേദവിധി പ്രകാരം ഉപയോഗിക്കാമെന്നു പറയപ്പെടുന്നു. തടിയിൽ നിന്നും ടാനിൻ ഉത്പാദിപ്പിക്കാം.
## അവലംബം

## പുറത്തേക്കുള്ള കണ്ണികൾ
http://www.iucnredlist.org/details/178846/0

വർഗ്ഗം:കണ്ടലുകൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ജന്നത്തുൽ മുഅല്ല

മക്കയിലെ ചരിത്ര പ്രസിദ്ധമായ ഇസ്ലാമിക ഖബറിടമാണ് **ജന്നത്തുൽ മുഅല്ല** ( **جنة المعلى** - *Jannatul Mu'alla* ). മദീനയിലെ ജന്നത്തുൽ ബഖീ കഴിഞ്ഞാൽ ഇസ്ലാമിക ലോകത്ത് ചരിത്ര പ്രാധാന്യമുള്ള ഖബറിടമാണ്‌ മക്കയിലെ ജന്നതുൽ മുഅല്ല. മസ്ജിദുൽ ഹറമിന്റെ വടക്ക് ഭാഗത്ത് 700 മീറ്റർ അകലെയായിട്ടാണ്‌ ജന്നത്തുൽ മുഅല്ല സ്ഥിതി ചെയ്യുന്നത്. 100000 ചതുരശ്ര മീറ്റർ ആണ് ജന്നത്തുൽ മുഅല്ലയുടെ വിസ്ത്രിതി.

## ചരിത്രം
മുഹമ്മദ്‌ നബിയുടെ കാലത്താണ് ജന്നത്തുൽ മുഅല്ല സ്ഥാപിച്ചത്. ഇസ്ലാമിക ചരിത്രത്തിൽ പരാമർശിക്കപ്പെട്ട ഒട്ടേറെ മഹാന്മാർ അന്ത്യവിശ്രമം കൊള്ളുന്ന പ്രദേശമാണ് ജന്നത്തുൽ മുഅല്ല. മക്കയിലേക്ക് തീര്ഥാടനത്തിനു വന്നു മരണപ്പെട്ടവർ, മക്ക നിവാസികൾ എന്നിവരെയും ഇവിടെ അടക്കം ചെയ്തിട്ടുണ്ട്. അടുത്ത കാലത്ത്  ജന്നത്തുൽ മുഅല്ലക്ക് പുതിയ ചുറ്റുമതിൽ നിർമിച്ചിട്ടുണ്ട്.

## അവലംബം

വർഗ്ഗം:ശവകുടീരങ്ങൾ
കുവൈറ്റി ദിനാർ

കുവൈറ്റിലെ നാണയം ആണ് **കുവൈറ്റി ദിനാർ**. ഒരു ദിനാറിനെ 1000 ഫിൽ‌സ് ആയി വിഭജിച്ചിരിക്കുന്നു. ലോകത്തിലെ ഏറ്റവും മുല്യമേറിയ നാണയം ആണ് ഇത് .

## നാണയങ്ങൾ
1961 ആദ്യമായി നിലവിൽ വന്ന നാണയങ്ങൾ 
* 1 (١) ഫിൽ‌സ് (വിതരണത്തിൽ ഇപ്പോൾ ഇല്ല )
* 5 (٥) ഫിൽ‌സ് 
* 10 (١٠) ഫിൽ‌സ് 
* 20 (٢٠) ഫിൽ‌സ് 
* 50 (٥٠) ഫിൽ‌സ് 
* 100 (١٠٠) ഫിൽ‌സ്

## നോട്ടുകൾ
* ¼ (١/٤) ദിനാർ 	
* ½ (١/٢) ദിനാർ 	
* 1 (١) ദിനാർ 	
* 5 (٥) ദിനാർ 	
* 10 (١٠) ദിനാർ 	
* 20 (٢٠) ദിനാർ

## അവലംബം

## പുറം കണ്ണികൾ
* കുവൈറ്റി ദിനാർ നോട്ടിന്റെ ചിത്രങ്ങൾ  
വർഗ്ഗം:ഏഷ്യയിലെ നാണയങ്ങൾ
കേരളസംസ്ഥാന ചലച്ചിത്രപുരസ്കാരം 1972

മികച്ച ചിത്രത്തിനുള്ള 1972-ലെ കേരളസംസ്ഥാന ചലച്ചിത്രപുരസ്കാരം കെ.എസ്. സേതുമാധവൻ സംവിധാനം ചെയ്ത പണിതീരാത്ത വീട് കരസ്ഥമാക്കി. ഈ ചിത്രത്തിലൂടെ കെ.എസ്. സേതുമാധവൻ തുടർച്ചയായി രണ്ടാംവട്ടവും മികച്ച സംവിധായകനായി തിരഞ്ഞെടുക്കപ്പെട്ടു. മായ എന്ന ചിത്രത്തിലെ അഭിനയത്തിന് തിക്കുറിശ്ശി സുകുമാരൻ നായർക്ക് മികച്ച നടനുള്ള പുരസ്കാരം ലഭിച്ചു. ജയഭാരതിയാണ് മികച്ച നടി.

## ചലച്ചിത്രത്തിനു ലഭിച്ച പുരസ്കാരങ്ങൾ

## വ്യക്തിഗത പുരസ്കാരങ്ങൾ

## അവലംബം
ജയചന്ദ്രൻ (വിവക്ഷകൾ)

* പി. ജയചന്ദ്രൻ - മലയാളചലച്ചിത്ര പിന്നണിഗായകൻ
* എം. ജയചന്ദ്രൻ - മലയാളചലച്ചിത്ര സംഗീതസംവിധായകൻ
* കെ.കെ. ജയചന്ദ്രൻ - സി.പി.ഐ.എം. നേതാവ്
* തിരുവല്ല ജയചന്ദ്രൻ - പ്രശസ്തനായ ഒരു ആന
കേരളസംസ്ഥാന ചലച്ചിത്രപുരസ്കാരം 2006

[thumb|150px|മികച്ച സംവിധായകൻ [ലെനിൻ രാജേന്ദ്രൻ]]
മികച്ച ചിത്രത്തിനുള്ള 2006-ലെ കേരളസംസ്ഥാന ചലച്ചിത്രപുരസ്കാരം എം.പി. സുകുമാരൻ നായർ സംവിധാനം ചെയ്ത ദൃഷ്ടാന്തം കരസ്ഥമാക്കി. രാത്രിമഴ സംവിധാനം ചെയ്ത ലെനിൻ രാജേന്ദ്രൻ മികച്ച സംവിധായകനുള്ള പുരസ്കാരവും പൃഥ്വിരാജ്, ഉർവ്വശി എന്നിവർ യഥാക്രമം മികച്ച നടൻ, നടി എന്നീ പുരസ്കാരങ്ങളും നേടി.
## ജെ.സി. ഡാനിയേൽ പുരസ്കാരം
*മങ്കട രവിവർമ്മ

## ചലച്ചിത്രത്തിനു ലഭിച്ച പുരസ്കാരങ്ങൾ
[thumb|150px|മികച്ച നടൻ [പൃഥ്വിരാജ്]]

## വ്യക്തിഗത പുരസ്കാരങ്ങൾ

## അവലംബം
കേരളസംസ്ഥാന ചലച്ചിത്രപുരസ്കാരം 2007

[thumb|150px|മികച്ച സംവിധായകൻ [എം.ജി. ശശി]]
മികച്ച ചിത്രത്തിനുള്ള 2007-ലെ കേരളസംസ്ഥാന ചലച്ചിത്രപുരസ്കാരം എം.ജി. ശശി സംവിധാനം ചെയ്ത അടയാളങ്ങൾ കരസ്ഥമാക്കി. അടയാളങ്ങൾ സംവിധാനം ചെയ്ത എം.ജി. ശശി മികച്ച സംവിധായകനുള്ള പുരസ്കാരവും മോഹൻലാൽ, മീര ജാസ്മിൻ എന്നിവർ യഥാക്രമം മികച്ച നടൻ, നടി എന്നീ പുരസ്കാരങ്ങളും നേടി.
## ജെ.സി. ഡാനിയേൽ പുരസ്കാരം
*പി. രാമദാസ്

## ചലച്ചിത്രത്തിനു ലഭിച്ച പുരസ്കാരങ്ങൾ

## വ്യക്തിഗത പുരസ്കാരങ്ങൾ

## അവലംബം
ദൃഷ്ടാന്തം (ചലച്ചിത്രം)

എം.പി. സുകുമാരൻ നായർ സംവിധാനം ചെയ്ത് 2006-ൽ പുറത്തിറങ്ങിയ ഒരു മലയാളചലച്ചിത്രമാണു **ദൃഷ്ടാന്തം**. ഒരു തീയ്യാട്ടു കലാകാരന്റെ ജീവിതത്തെക്കുറിച്ചാണു ഈ ചലച്ചിത്രം പ്രതിപാദിക്കുന്നത്. മുരളി പ്രധാന വേഷത്തിലഭിനയിച്ചിരിക്കുന്ന ഈ ചിത്രത്തിൽ ഇന്ദ്രൻസ്, മാർഗി സതി എന്നിവരും അഭിനയിച്ചിരിക്കുന്നു.

മികച്ച ചലച്ചിത്രത്തിനു കേരളസംസ്ഥാന ചലച്ചിത്രപുരസ്കാരവും, മികച്ച മലയാളചലച്ചിത്രത്തിനുള്ള ദേശീയചലച്ചിത്രപുരസ്കാരവും ഈ ചിത്രത്തിനു ലഭിച്ചിട്ടുണ്ട്.

## അവലംബം


വർഗ്ഗം:2006-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
വർഗ്ഗം:മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
വർഗ്ഗം:എം.പി. സുകുമാരൻ നായർ സംവിധാനം ചെയ്ത ചലച്ചിത്രങ്ങൾ
ആറ്റുവാശ്ശേരി

കേരള സംസ്ഥാനത്തെ കൊല്ലം ജില്ലയിൽ കൊട്ടാരക്കര താലൂക്കിൽ കുളക്കട ഗ്രാമപഞ്ചായത്തിലെ ഒരു ഗ്രാമമാണ് **ആറ്റുവാശ്ശേരി**. ഈ ഗ്രാമത്തിന്റെ ഒരു ഭാഗം കല്ലടയാറിനാൽ ചുറ്റപ്പെട്ട് കിടക്കുന്നു. നദിയുടെ മറുവശത്ത്, കിഴക്ക് ആറ്റുവാശ്ശേരിയും തെക്ക് തെക്കുംചേരിയും, പടിഞ്ഞാറ് കടമ്പനാടും വടക്കൻ മണ്ണടിയും സ്ഥിതി ചെയ്യുന്നു. ആറ്റുവാശ്ശേരിയിലെ വയൽ വാണിഭം മദ്ധ്യതിരുവിതാംകൂറിൽ പരക്കെ അറിയപ്പെട്ടിരുന്നു.

## പദോൽപ്പത്തി
ആറ്റുവാശ്ശേരി ഗ്രാമം കല്ലടയാറിന്റെ വായിൽ (ആറ്റുവായ്, അഴിമുഖം) കിടക്കുന്ന ഭൂമിയായതിനാൽ അത് ആറ്റുവാച്ചേരിയായും പിന്നീട് അത് ആറ്റുവാശ്ശേരിയായും അറിയപ്പെട്ടു. മറ്റൊരു പുരാണ കഥ മഹാഭാരതത്തെ അടിസ്ഥാനമാക്കിയുള്ളതാണ്. ഒരു കാലത്ത് നൂറ്റവർ ഇവിടെ താമസിച്ചിരുന്നുവത്രേ. പിന്നീട് നൂറ്റുവാശ്ശേരി എന്നറിയപ്പെട്ടിരുന്ന ദേശം വീണ്ടും ആറ്റുവാശ്ശേരി എന്നായി മാറി. 

## സമ്പദ്‌വ്യവസ്ഥ
പ്രധാനമായും കൃഷിയെ ആശ്രയിച്ചാണ് ഈ ഗ്രാമത്തിലെ സമ്പദ്‌വ്യവസ്ഥ നിലനിൽക്കുന്നതെങ്കിലും കൃഷിയിൽനിന്നുള്ള കുറഞ്ഞ വരുമാനം കാരണം പുതിയ തലമുറ കാർഷിക മേഖലയിൽ ഏർപ്പെടാത്തതിനാൽ ഇപ്പോൾ മിക്ക നെൽവയലുകളും ഉപേക്ഷിക്കപ്പെട്ടിരിക്കുന്നു. വിദ്യാസമ്പന്നരായ യുവാക്കൾ സർക്കാർ ജോലികളോ കൂടുതൽ ലാഭകരമായ വിദേശ ജോലികളോ തേടുന്നു.

## ആറ്റുവാശ്ശേരി വയൽ വാണിഭം
ലഘുചിത്രം|default|ആറ്റുവാശ്ശേരിയിലെ പുരാതന കളത്തട്ട്
ലഘുചിത്രം|default|കന്നുകാലികൽക്ക് വെള്ളം നൽകാനുള്ള കൽത്തൊട്ടി
കാർഷിക ഗ്രാമമായ ആറ്റുവാശേരി ഒരു കാലത്ത് കേരളത്തിലെ തന്നെ ഏറ്റവും പ്രസിദ്ധമായ കന്നുകാലി ചന്തയായിരുന്നു. വിശാലമായ ഇവിടുത്തെ പാടങ്ങളിൽ ആണ്ടു തോറും കന്നുകാലി കച്ചവടം നടത്തിയിരുന്നു. വിവിധ നാടുകളിൽ നിന്നായി ധാരാളം കച്ചവടക്കാരും കന്നുകാലികളും ഇവിടെയെത്തിയിരുന്നു. കർഷകർക്ക് വിശ്രമിക്കാനും മറ്റും നിർമ്മിച്ച ഒരു കളത്തട്ടും കന്നുകാലികൾക്ക് വെള്ളം കുടിക്കാനുള്ള കൽത്തൊട്ടിയും ഇപ്പോഴും ഇവിടെ സ്ഥിതിചെയ്യുന്നു.

## ആരാധനാലയങ്ങൾ
ശ്രീധർമ്മശാസ്താക്ഷേത്രം

രുധിരഭയങ്കരിദേവീക്ഷേത്രം

## വിദ്യാഭ്യാസസ്ഥാപനങ്ങൾ
എസ്.വി.എൻ.എസ്.എസ്.യു.പി.എസ്

## അവലംബം

വർഗ്ഗം:കൊല്ലം ജില്ലയിലെ ഗ്രാമങ്ങൾ
അനു ആഗ

വനിതാ വ്യവസായ പ്രമുഖയും സാമൂഹികപ്രവർത്തകയുമാണ് **അനു ആഗ**(ജനനം:3 ആഗസ്ററ് 1942) 1996 മുതൽ 2004 വരെ വ്യവസായസ്ഥാപനമായ തെർമാക്‌സ് ഇന്ത്യയുടെ ചെയർപേഴ്‌സണായിരുന്നു. മേയ് 2012 ൽ രാജ്യസഭയിലേക്ക് നാമ നിർദ്ദേശം ചെയ്യപ്പെട്ടു.

## ജീവിതരേഖ
മുംബൈയിൽ ജനിച്ചു. സെന്റ് സേവ്യേഴ്സ് കോളേജിൽ നിന്ന് സോഷ്യൽ വർക്കിൽ ബിരുദം നേടി. വിദ്യാഭ്യാസ മേഖലയിൽ ഇടപെടുന്ന നിരവധി എൻ.ജി.ഒകളുമായി ബന്ധപ്പെട്ട് പ്രവർത്തിച്ചു.
## അവലംബം

## പുറം കണ്ണികൾ
*വെബ്സൈറ്റ് 

വർഗ്ഗം:1942-ൽ ജനിച്ചവർ

വർഗ്ഗം:ഓഗസ്റ്റ് 3-ന് ജനിച്ചവർ

വർഗ്ഗം:വനിതാ രാജ്യസഭാംഗങ്ങൾ
വർഗ്ഗം:ഇന്ത്യൻ വിദ്യാഭ്യാസ വിദഗ്‌ദ്ധർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യൻ ശതകോടീശ്വരന്മാർ
വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ
വർഗ്ഗം:സാമൂഹ്യപ്രവർത്തനത്തിന് പത്മശ്രീ പുരസ്കാരം ലഭിച്ചവർ
ജർന ദാസ് ബൈദ്യ

ഇന്ത്യൻ രാജ്യസഭയിലേക്ക് നാമനിർദ്ദേശം ചെയ്യപ്പെട്ട ത്രിപുരയിൽ നിന്നുള്ള സി.പി.ഐ.എം പ്രതിനിധിയാണ് **ജർന ദാസ് ബൈദ്യ**(ജനനം:1 ഒക്ടോബർ 1962).

## ജീവിതരേഖ
ത്രിപുരയിലെ ഉദയ്പൂരിൽ ജനിച്ചു. ബംഗള ഭാഷയിൽ കൽക്കത്ത സർവകലാശാലയിൽ നിന്നും ബിരുദാനന്ദര ബിരുദം നേടി. വിദ്യാർത്ഥി രാഷ്ട്രീയത്തിലൂടെ പൊതുപ്രവർത്തനം തുടങ്ങി. എസ്.എഫ്.ഐ പ്രവർത്തകയായിരുന്നു. പട്ടികജാതി ക്ഷേമ - ശാക്തീകരണ പ്രവർത്തനങ്ങൾക്ക് നേതൃത്ത്വം നൽകി. ആൾ ഇന്ത്യാ ഡെമോക്രാറ്റിക് വുമൻസ് അസോസിയേഷൻ ത്രിപുര സംസ്ഥാന കമ്മിറ്റി അംഗമാണ്. വനിത സംവരണ ബില്ലിന് അനുകൂലമായുള്ള നിരവധി പ്രവർത്തനങ്ങൾക്ക് നേതൃത്ത്വം നൽകുന്നു.

## അവലംബം

## പുറം കണ്ണികൾ
*വെബ്സൈറ്റ് 

വർഗ്ഗം:1962-ൽ ജനിച്ചവർ

വർഗ്ഗം:ഒക്ടോബർ 1-ന് ജനിച്ചവർ

വർഗ്ഗം:സി.പി.ഐ.എം. നേതാക്കൾ
വർഗ്ഗം:ത്രിപുരയിൽ നിന്നും രാജ്യസഭയിൽ അംഗമായവർ‎
വർഗ്ഗം:വനിതാ രാജ്യസഭാംഗങ്ങൾ
വർഗ്ഗം:കൊൽക്കത്ത സർവകലാശാലയിലെ പൂർവ്വ വിദ്യാർത്ഥികൾ
ഗുഡ് വിൽ ഹണ്ടിംഗ്

1997-ൽ പുറത്തിറങ്ങിയ ഒരു അമേരിക്കൻ ഡ്രാമ ചലച്ചിത്രമാണ് **ഗുഡ് വിൽ ഹണ്ടിംഗ്**. ഗസ് വാൻ സാന്റ് ആണ് സംവിധായകൻ. മാറ്റ് ഡാമൺ,റോബിൻ വില്ല്യംസ് ,ബെൻ ആഫ്ലെക്ക്, മിന്നീ ഡ്രൈവർ , എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത് . വിൽ ഹണ്ടിംഗ് എന്ന ബുദ്ധിശാലിയായ കൂലിപ്പണിക്കാരന്റെ കഥ പറയുന്ന ഈ ചിത്രത്തിന്റെ തിരക്കഥ രചിച്ചത് മാറ്റ് ഡാമണും, ,ബെൻ ആഫ്ലെക്കും ചേർന്നാണ്.

## പുറം കണ്ണികൾ

* 
* 
* 
* 
* 
* Screenplay on IMSDb
* Then & Now: Revisiting ''Good Will Hunting'' - Boston.com

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:1997-ൽ പുറത്തിറങ്ങിയ ഇംഗ്ലീഷ് ചലച്ചിത്രങ്ങൾ
പി. സുശീല

ഇന്ത്യയിലെ ഒരു ചലച്ചിത്രപിന്നണഗായികയാണ് **പി. സുശീല** (ജനനം: നവംബർ 13, 1935).  അഞ്ചുതവണ മികച്ച ഗായികയ്ക്കുള്ള ദേശീയപുരസ്കാരം നേടിയ പി. സുശീല വിവിധ ഇന്ത്യൻ ഭാഷകളിലായി ആയിരത്തിലേറെ ഗാനങ്ങൾ പാടിയിട്ടുണ്ട്. പ്രധാനമായും തെലുഗു, തമിഴ്, മലയാളം, കന്നഡ എന്നീ ഭാഷകളിലാണ് ഇവർ ഗാനമാലപിച്ചിട്ടുള്ളത്. ഇതിനുപുറമെ ഹിന്ദി, ബംഗാളി, ഒറിയ, സംസ്കൃതം, തുളു, ബഡഗ എന്നീ ഭാഷകളിലും ശ്രദ്ധേയമായ ഗാനങ്ങൾ പാടി.

## ജീവിതരേഖ
1935 നവംബർ 13-ന് ആന്ധ്രപ്രദേശിലെ വിജയനഗരം ജില്ലയിൽ ഒരു പ്രമുഖ അഭിഭാഷകനായ പുലപാക മുകുന്ദ റാവുവിന്റെ മകളായി സുശീല ജനിച്ചു. ശരിയായ പേര് പുലപക സുശീല.  1990-ൽ അന്തരിച്ച ഡോ. മോഹൻ റാവുവിനെ അവർ വിവാഹം കഴിച്ചു; അവർക്ക് ജയകൃഷ്ണ എന്നൊരു മകനുണ്ട്. പിന്നീട് മരുമകളായി മാറിയ അവരുടെ അനന്തരവളായ സന്ധ്യ ജയകൃഷ്ണ, എ. ആർ. റഹ്മാനൊപ്പം ഇരുവർ എന്ന ചിത്രത്തിലൂടെ അരങ്ങേറ്റം കുറിച്ച ഒരു ഗായികയാണ്. സുശീലയ്ക്ക് രണ്ട് പേരക്കുട്ടികളുണ്ട്, അവരിൽ ഒരാൾ സംഗീത സംവിധായകൻ തമൻ എസിന്റെ പ്രധാന ഗിറ്റാറിസ്റ്റായ ശുഭ ശ്രീ ആണ്. 

1952 മുതൽ ചലച്ചിത്രപിന്നണിഗാനരംഗത്ത് ശ്രദ്ധ കേന്ദ്രീകരിച്ച ഇവർ 1968, 1971, 1976, 1982, 1983 വർഷങ്ങളിൽ മികച്ച ഗായികയ്ക്കുള്ള ദേശീയപുരസ്കാരം നേടി. 1971, 1975 വർഷങ്ങളിൽ കേരള സർക്കാരിന്റെ മികച്ച ഗായികയ്ക്കുള്ള പുരസ്കാരവും ലഭിച്ചിട്ടുണ്ട്. ആറു ഭാഷകളിലായി 17,695 ലേറെ ഗാനങ്ങൾ ആലപിച്ചതിന് 2016 -ൽ ഗിന്നസ് റെക്കോർഡ് സ്വന്തമാക്കി.
2019 -ലെ  ഹരിവരാസനം പുരസ്‌കാരം

## അവലംബം


വർഗ്ഗം:1935-ൽ ജനിച്ചവർ
വർഗ്ഗം:നവംബർ 13-ന് ജനിച്ചവർ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:മികച്ച ഗായികയ്ക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:മികച്ച ഗായികയ്ക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:ഗിന്നസ് റെക്കോഡ് ലഭിച്ചവർ
വർഗ്ഗം:ഹരിവരാസനം പുരസ്‌കാരം ലഭിച്ചവർ
സീത (ചലച്ചിത്രം)

കുഞ്ചാക്കോയുടെ സംവിധാനത്തിൽ 1960-ൽ പുറത്തിറങ്ങിയ മലയാള ചലച്ചിത്രമാണ് **സീത**. (English: Seeta (1960 film)) പ്രേംനസീർ, തിക്കുറിശ്ശി സുകുമാരൻ നായർ, കുശലകുമാരി, കാഞ്ചന എന്നിവർ പ്രധാന കഥാപാത്രങ്ങളെ അവതരിപ്പിച്ചു. വി. ദക്ഷിണമൂർത്തിയാണ് സംഗീതസംവിധാനം നിർവ്വഹിച്ചിരിക്കുന്നത്. 

## അഭിനേതാക്കളും കഥാപാത്രങ്ങളും

## അണിയറപ്രവർത്തകർ
* സംവിധാനം - കുഞ്ചാക്കോ
* തിരക്കഥ - വിമൽ
* സംഭാഷണം -  ശശികുമാർ

## സംഗീതം
അഭയദേവ് രചിച്ച ഗാനങ്ങൾക്ക് വി. ദക്ഷിണാമൂർത്തി സംഗീതം നൽകിയിരിക്കുന്നു.

### പിന്നണിഗായകർ
*എ.എം. രാജ
*ജിക്കി കൃഷ്ണവേണി
*എം.എൽ. വസന്തകുമാരി
*പി. സുശീല
*പി.ബി. ശ്രീനിവാസ്
*എസ്. ജാനകി
*വി. ദക്ഷിണാമൂർത്തി

### ഗാനങ്ങൾ

## അവലംബം

## പുറത്തേക്കുള്ള കണ്ണികൾ
*http://www.imdb.com/title/tt0234688/
*http://malayalasangeetham.info/m.php?2530 
* യൂട്യൂബിൽ നിന്നും

വർഗ്ഗം:1960-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:അഭയദേവിന്റെ ഗാനങ്ങൾ
വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ
വർഗ്ഗം:ദേവ്-ദക്ഷിണാമൂർത്തി ഗാനങ്ങൾ
വർഗ്ഗം:കുഞ്ചാക്കൊ നിർമ്മിച്ച ചലച്ചിത്രങ്ങൾ
ഇന്ദിര ഹിന്ദുജ

മുംബൈയിൽ  പ്രവർത്തിക്കുന്ന ഒരു പ്രശസ്ത ഇന്ത്യൻ ഗൈനക്കോളജിസ്റ്റാണ് **ഡോ. ഇന്ദിര ഹിന്ദുജ**. 1986 ഓഗസ്റ്റ് 6-ന് ഇന്ത്യയിലെ ആദ്യ ടെസ്റ്റ് ട്യൂബ് ശിശുവിന്റെ ജനനത്തിന് നേതൃത്വം നൽകിയതു വഴി അന്താരാഷ്ട്രപ്രശസ്തി നേടി. 1988 ജനുവരി 4-ന് ഇന്ത്യയിൽ ആദ്യമായി ഗാമീറ്റ് ഇൻട്രാഫാലോപ്പിയൻ ട്രാൻസ്ഫർ (GIFT) സാങ്കേതികതയിലൂടെ ഒരു ശിശു പിറന്നതും ഇവരുടെ മേൽനോട്ടത്തിലാണ്. 1991 ജനുവരി 24-ന് ഇന്ദിര ഹിന്ദുജയുടെ നേതൃത്വത്തിൽ അണ്ഡദാനം വഴിയുള്ള ജനനം സാദ്ധ്യമായി. 2011-ൽ രാഷ്ട്രം ഇവരെ പദ്മശ്രീ നൽകി ആദരിക്കുകയുണ്ടായി. മുംബൈ കെ ഇ എം മെഡിക്കൽ കോളേജിൽ ഗൈനക്കോളജിസ്റ്റായി പ്രവർത്തിക്കുന്നു..

## ബഹുമതികൾ
# യങ്ങ് ഇന്ത്യൻ അവാർഡ് (1987) 
# ഭാരത് നിർമ്മാൺ അവാർഡ് (1994) 
# മുംബൈ മേയറുടെ അന്താരാഷ്ട്ര വനിതാദിന അവാർഡ് (1995; 2000) 
# ലൈഫ് ടൈം അച്ചീവ്‌മെന്റ് അവാർഡ്, ഫെഡറേഷൻ ഓഫ് ഒബ്സ്റ്റീട്രിക്സ് ആന്റ് ഗൈനക്കോളജിക്കൽ സൊസൈറ്റി ഓഫ് ഇന്ത്യ (1999)
# ധന്വന്തരി അവാർഡ്, ഗവർണർ ഓഫ് മഹരാഷ്ട്ര (2000)
# പദ്മശ്രീ (2011)

## അവലംബം

വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഇന്ത്യൻ ഭിഷഗ്വരർ‎
വർഗ്ഗം:മുംബൈ സർവകലാശാലയിലെ പൂർവ്വ വിദ്യാർത്ഥികൾ
ടി. രാമറാവു

1887 മുതൽ 1892 വരെ തിരുവിതാംകൂറിന്റെ ദിവാനായിരുന്ന ഭരണകർത്താവാണ് **ടി. രാമറാവു** (ജനനം: 1831 – മരണം: 1895 ജൂൺ 5). 1906-ലെ *തിരുവിതാംകൂർ സ്റ്റേറ്റ് മാനുവലിൽ* വി. നാഗം അയ്യ ഇദ്ദേഹത്തെ "തിരുവിതാംകൂറിലെ സമീപകാലത്തുണ്ടായ ഏറ്റവും ജനപ്രിയനായ ദിവാൻ" എന്നാണ് വിശേഷിപ്പിക്കുന്നത്. സർ. ടി. മാധവറാവു, ആർ. രഘുനാഥറാവു എന്നിവരുടെ കസിനാണ് ഇദ്ദേഹം.

## ആദ്യകാലജീവിതവും ഉദ്യോഗങ്ങളും
1831-ൽ ശങ്കരം റാവുവിന്റെ പുത്രനായി ട്രിവാൻഡ്രത്താണ് ഇദ്ദേഹം ജനിച്ചത്. പിതാവ് ഡിസ്ട്രിക്റ്റ് ആൻഡ് സെഷൻസ് ജഡ്ജായിരുന്നു. രാജാസ് ഫ്രീ സ്കൂളിലാണ് ഇദ്ദേഹം വിദ്യാഭ്യാസം നടത്തിയത്. നാഗർകോവിലിലെ എൽ.എം.എസ്. സെമിനാരിയിൽ തുടർ പഠനവും നടത്തുകയുണ്ടായി. വിദ്യാഭ്യാസം പൂർത്തിയാക്കിയ ശേഷം ഇദ്ദേഹം തിരുവിതാംകൂർ സിവിൽ സർവീസിൽ പ്രവേശിച്ചു. ഗുമസ്തനായാണ് ഇദ്ദേഹം ആദ്യം ജോലി ചെയ്തിരുന്നത്. ജോലിക്കയറ്റം ലഭിക്കാതിരുന്നതിനാൽ ഇദ്ദേഹം ജോലിയുപേക്ഷിച്ച് കോഴിക്കോടുള്ള ഡിസ്ട്രിക്റ്റ് ആൻഡ് സെഷൻസ് കോടതിയിൽ പരിഭാഷകനായി ജോലി നേടി.

1857-ൽ ഇദ്ദേഹത്തെ കൽക്കുളത്തെ തഹസീൽദാരായി നിയമിച്ചു. ഇദ്ദേഹം ജോലിയിൽ കാണിച്ച താല്പര്യത്തെ യൂറോപ്യൻ മിഷണറിമാർ പുകഴ്ത്തിയിട്ടുണ്ടത്രേ. വേഗം തന്നെ ഇദ്ദേഹത്തിന് ഹുസൂർ കച്ചേരിയിൽ ഡെപ്യൂട്ടി ശിരസ്തദാരായും ഫസ്റ്റ് ശിരസ്തദാരായും ജോലിക്കയറ്റം ലഭിച്ചു. കൊല്ലം ഡിവിഷനിലെ ഡെപ്യൂട്ടി പേഷ്കാരായി ഇദ്ദേഹത്തിന് 1862-ൽ നിയമനം ലഭിച്ചു. 1862 മുതൽ 1878 വരെ ഇദ്ദേഹം ഈ തസ്തികയിൽ തുടർന്നു.

### കോട്ടയം ഡിവിഷൻ
1878 മുതൽ 1887 വരെ ഇദ്ദേഹം കോട്ടയം ഡിവിഷനിലായിരുന്നു ജോലി ചെയ്തത്. ടി. രാമറാവു 1879-ൽ കോട്ടയം ഡിവിഷന്റെ ദിവാൻ പേഷ്കാരായി. ഈ സമയത്ത് ഡിവിഷൻ തലസ്ഥാനം ചേർത്തലയായിരുന്നു. 1880-ൽ ഇദ്ദേഹം ഡിവിഷൻ ആസ്ഥാനം കോട്ടയത്തേയ്ക്കുമാറ്റി. ആധുനിക കോട്ടയത്തിന്റെ ശി‌ൽപ്പിയായും ഇദ്ദേഹം അറിയപ്പെടുന്നുണ്ട് . തിരുനക്കര ക്ഷേത്രമൈതാനം നിർമിച്ചത് ഇദ്ദേഹത്തിന്റെ നിർദ്ദേശപ്രകാരമാണ്. പോലീസ് സ്റ്റേഷൻ, കോടതി, കോട്ടയം പബ്ലിക് ലൈബ്രറി , ജില്ലാ ആശുപത്രി എന്നിവയും ഇദ്ദേഹമാണ് നിർമിച്ചത് .

കോട്ടയം സി.എം.എസ്. കോളേജിൽ സമർത്ഥരായ കുട്ടികൾക്ക് 25 രൂപ സ്കോളർഷിപ്പ് ഇദ്ദേഹം ഏർപ്പെടുത്തുകയുണ്ടായി. താഴത്തങ്ങാടി വള്ളംകളി, രാമവർമ യൂണിയൻ ക്ലബ് എന്നിവ ആരംഭിക്കുന്നതിലും ഇദ്ദേഹത്തിന് പങ്കുണ്ട്. 1885-ൽ ഇദ്ദേഹത്തിന്റെ കാലത്താണ് പീരുമേട്-ഗുഡലൂർ റോഡ് പണിതത്. കച്ചേരിക്കടവ് ബോട്ട് ജെട്ടി നിർമിച്ചതും ഇക്കാലത്തുതന്നെ

അതിനു ശേഷം ഇദ്ദേഹത്തിന് തിരുവിതാംകൂർ ദിവാനായി നിയമനം ലഭിച്ചു.

## തിരുവിതാംകൂർ ദിവാൻ
പല നിർമ്മാണപ്രവർത്തനങ്ങളും ഇദ്ദേഹത്തിന്റെ കാലത്ത് നടക്കുകയുണ്ടായി. 1887 ഫെബ്രുവരി 17-ന് ഇംഗ്ലണ്ടിൽ വിക്ടോറിയ രാജ്ഞിയുടെ ഭരണത്തിന്റെ സുവർണ ജൂബിലി ആഘോഷത്തിന്റെ സ്മാരകമായാണ് വിക്ടോറിയ ജൂബിലി ടൌൺ ഹാൾ (വി.ജെ.ടി. ഹാൾ) നിർമ്മിച്ചത്. 1888-ൽ മദ്രാസ് ഗവർണർ കണ്ണിമേറാ പ്രഭു തിരുവനന്തപുരം സന്ദർശിച്ചതിന്റെ സ്മരണയ്ക്കായി പാളയം കണ്ണിമേറാ മാർക്കറ്റ് സ്ഥാപിക്കുകയുണ്ടായി.

ഇദ്ദേഹത്തിന്റെ അദ്ധ്യക്ഷതയിലാണ് ട്രാവൻകൂർ ലെജിസ്ലേറ്റീവ് കൗൺസിലിന്റെ ആദ്യയോഗം കൂടിയത്. ഹജൂർകച്ചേരിയുടെ (സെക്രട്ടേറിയറ്റ്) വടക്കേയറ്റത്തുള്ള ദിവാൻ ഓഫീസിന്റെ രണ്ടാം നിലയിലാണ് 1888 ആഗസ്ത് 23 ന് ഉച്ചയ്ക്ക് പന്ത്രണ്ടുമണിക്ക് ചരിത്രപ്രാധാന്യമുള്ള ഈ സംഭവം നടന്നത്. എട്ടുപേരായിരുന്നു ഈ കൗൺസിലിലുണ്ടായിരുന്നത്

## പിൽക്കാല ജീവിതവും മരണവും

1895 ജൂൺ 5-ന് തിരുവനന്തപുരത്തുവച്ചാണ് ഇദ്ദേഹം മരിച്ചത്.

## ശേഷിപ്പുകൾ
ഇദ്ദേഹത്തിന്റെ സ്മരണയ്ക്കാണ് ലണ്ടൻ മിഷൻ സൊസൈറ്റിക്കു മുന്നിൽ രാമറാവു വിളക്ക് നിലനിർത്തിവരുന്നത് .

## അവലംബങ്ങൾ

*

വർഗ്ഗം:തിരുവിതാംകൂറിന്റെ ദിവാന്മാർ
വർഗ്ഗം:1831-ൽ ജനിച്ചവർ
വർഗ്ഗം:1895-ൽ മരിച്ചവർ
പൂത്താലി (ചലച്ചിത്രം)

1960-ൽ പുറത്തിറങ്ങിയ മലയാള ചലച്ചിത്രമാണ് **പൂത്താലി**. നായകനായും പ്രതിനായകനായും ടി.കെ. ബാലചന്ദ്രൻ ഇരട്ടവേഷത്തിൽ അഭിനയിച്ച ഈ ചിത്രമാണ് ഒരു നടൻ ഇരട്ട വേഷത്തിൽ അഭിനയിക്കുന്ന ആദ്യ മലയാളചലച്ചിത്രം.

## സംവിധാനവും നിർമ്മാണവും
*പി.സുബ്രഹ്മണ്യം

## അഭിനേതാക്കൾ
*ടി.കെ. ബാലചന്ദ്രൻ(ഇരട്ടവേഷം)
*മിസ്സ് കുമാരി 
*ശാന്തി
*ആറന്മുള പൊന്നമ്മ
*എസ്.പി. പിള്ള
*തിക്കുറിശ്ശി സുകുമാരൻ നായർ
*കൊട്ടാരക്കര ശ്രീധരൻ നായർ, 
*പങ്കജവല്ലി
തുടങ്ങിയവർ.....
## രചന
*മുട്ടത്തു വർക്കി
## സംഗീതം
*ബ്രദർ ലക്ഷ്മണൻ
## ചിത്രസംയോജനം
*കെ.ഡി.ജോർജ്
## വിതരണം
*കുമാരസ്വാമി റിലീസ്
## അവലംബം

## പുറത്തേക്കുള്ള കണ്ണികൾ

*http://www.vellithira.in/2009/09/10/poothali/ 
*http://www.malayalamcinema.com/userreview_poothali.htm 
*http://www.hindu.com/mp/2009/03/16/stories/2009031650460400.htm 
*http://www.malayalasangeetham.info/m.php?2039 

വർഗ്ഗം:1960-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:മുട്ടത്തു വർക്കി കഥ എഴുതിയ ചലച്ചിത്രങ്ങൾ
വർഗ്ഗം:ബ്രദർ ലക്ഷ്മണൻ സംഗീതം നൽകിയ ഗാനങ്ങൾ
വർഗ്ഗം:കെ.ഡി. ജോർജ്ജ് ചിത്രസംയോജനം ചെയ്ത ചലച്ചിത്രങ്ങൾ
കേരളസംസ്ഥാന ചലച്ചിത്രപുരസ്കാരം 2005

മികച്ച ചിത്രത്തിനുള്ള 2005-ലെ കേരളസംസ്ഥാന ചലച്ചിത്രപുരസ്കാരം ബ്ലെസ്സി സംവിധാനം ചെയ്ത തന്മാത്ര കരസ്ഥമാക്കി. തന്മാത്ര  സംവിധാനം ചെയ്ത ബ്ലെസ്സി മികച്ച സംവിധായകനുള്ള പുരസ്കാരവും മോഹൻലാൽ, നവ്യ നായർ എന്നിവർ യഥാക്രമം മികച്ച നടൻ, നടി എന്നീ പുരസ്കാരങ്ങളും നേടി.
## ജെ.സി. ഡാനിയേൽ പുരസ്കാരം
*ആറന്മുള പൊന്നമ്മ
## ചലച്ചിത്രത്തിനു ലഭിച്ച പുരസ്കാരങ്ങൾ
[thumb|150px|മികച്ച നടി [നവ്യ നായർ]]

## വ്യക്തിഗത പുരസ്കാരങ്ങൾ

## അവലംബം
ആർ. സുന്ദർരാജ്

മലയാളത്തിലെ രണ്ടാമത്തെ ചിത്രമായ മാർത്താണ്ഡവർമ്മയുടെ നിർമാതാവാണ് **ആർ. സുന്ദർരാജ്**. ഇദ്ദേഹം തിരുവിതാംകൂർ രാജ്യത്തെ നാഗർകോവിൽ സ്വദേശിയാണ് .

## ജീവിതരേഖ
നാഗർകോവിലിലെ സമ്പന്ന നാടാർ ക്രിസ്ത്യൻ കുടുംബത്തിലാണ് ഇദ്ദേഹം ജനിച്ചത്. തിരുവനന്തപുരത്താണ് വിദ്യാഭ്യാസം നേടിയത്. ആദ്യ മലയാളം ചലച്ചിത്രമായ വിഗതകുമാരൻ സംവിധാനം ചെയ്ത ജെ.സി. ഡാനിയേലിന്റെ അകന്ന ബന്ധുവായിരുന്നു ഇദ്ദേഹം. ഡാനിയലിന്റെ “ദി ട്രാവൻകൂർ നാഷണൽ പിക്‌ച്ചേഴ്‌സ്’ എന്ന ഫിലിം സ്റ്റുഡിയോ സ്ഥാപിക്കുന്നതിലും വിഗതകുമാരൻ എന്ന ചിത്രത്തിന്റെ നിർമ്മാണത്തിലും സുന്ദർരാജും പങ്കാളിയായിരുന്നു. ഈ അനുഭവത്തിൽ നിന്നുമാണ് മാർത്താണ്ഡവർമ്മ എന്ന നോവൽ ചലച്ചിത്രമാക്കാനുള്ള പ്രേരണ ഇദ്ദേഹത്തിനു ലഭിച്ചത്.

ചിത്രത്തിൽ സുഭദ്ര ആയി അഭിനയിച്ചത് ദേവകീഭായി എന്ന നടിയായിരുന്നു. തമിഴ് ബ്രാഹ്മണസ്ത്രീയായ ഇവരെയാണ് സുന്ദർരാജ് വിവാഹം ചെയ്തത്. ഈ വിവാഹം വലിയ വിവാദമുണ്ടാക്കിയിരുന്നു. രണ്ടു കുടുംബങ്ങളും ഇവരെ ഉപേക്ഷിക്കുകയും ചെയ്തു.

## മാർത്താണ്ഡവർമ
സി.വി. രാമൻപിള്ളയുടെ മാർത്താണ്ഡവർമ്മ എന്ന നോവലിനെ ആസ്പദമാക്കിയാണ് ഈ ചലച്ചിത്രം നിർമ്മിക്കപ്പെട്ടത്. തിരുവനന്തപുരത്തെ കാപ്പിറ്റോൾ തിയേറ്ററിലായിരുന്നു ചലച്ചിത്രത്തിന്റെ ആദ്യ പ്രദർശനം. നിർമാതാവും നോവലിന്റെ പ്രസാധകരായ കമല ബുക്ക് ഡിപ്പോയും തമ്മിലുണ്ടായ അവകാശതർക്കം കോടതിയിലെത്തുകയും ഒറ്റ പ്രദർശനത്തോടെ ചിത്രം നിരോധിച്ചുകൊണ്ട് കോടതിവിധി വരുകയും ചെയ്തു. അമ്പതുകൊല്ലത്തോളം ഈ ചിത്രം പെട്ടിയിലായി.

നാടകത്തിന്റെ സങ്കേതങ്ങൾ ഉപയോഗിച്ചാണ് ചിത്രീകരണം സാധിച്ചത്. ചിത്രത്തിന്റെ പ്രിന്റ് പൂനെയിലെ 'നാഷണൽ ഫിലിം ആർക്കൈവ്സിൽ' സൂക്ഷിച്ചിട്ടുണ്ട്.

## അവലംബം

വർഗ്ഗം:മലയാളചലച്ചിത്രനിർമ്മാതാക്കൾ
സ്ത്രീഹൃദയം

1960-ൽ പുറത്തിറങ്ങിയ മലയാളചലച്ചിത്രമാണ് **സ്ത്രീഹൃദയം**.

## ഗാനങ്ങൾ
*പി.ഭാസ്കരൻ, 
## സംഗീതം
*എൽ.പി.ആർ. വർമ്മ
## പിന്നണിഗായകർ
*എ.എം. രാജാ
*ജിക്കി കൃഷ്ണവേണി
*പി. ലീല
*എസ്. ജാനകി
## അഭിനേതാക്കൾ
*പ്രേംനസീർ, 
*അംബിക (പഴയ കാല അഭിനേത്രി), 
*ചാന്ദിനി (പഴയ കാല അഭിനേത്രി), 
*റ്റി.എസ്.മുത്തയ്യ, 
*കൊട്ടാരക്കര ശ്രീധരൻ നായർ,
*പാപ്പുക്കുട്ടി ഭാഗവതർ, 
*കൊച്ചപ്പൻ, 
*ശ്രീനാരായണ പിള്ള തുടങ്ങിയവർ. 
## നിർമാതാവ്
*റ്റി&റ്റി. പ്രൊഡക്ഷൻ, 
## സംവിധാനം
*ജെ.ഡി. തോട്ടാൻ.
 
## അവലംബം
*http://www.metromatinee.com/movies/index.php?FilmID=1768#Synopsis 
*http://www.mallumovies.org/movie/sthreehridayam
*http://www.malayalasangeetham.info/m.php?4262 

വർഗ്ഗം:1960-ൽ പുറത്തിറങ്ങിയ മലയാളചലച്ചിത്രങ്ങൾ

]
വർഗ്ഗം:പി ഭാസ്കരന്റെ ഗാനങ്ങൾ
വർഗ്ഗം:എൽ. പി ആർ വർമ്മ ഈണം നൽകിയ ഗാനങ്ങൾ‎
വർഗ്ഗം:ഡോ.ജോഷ്വ നിർമ്മിച്ച ചലച്ചിത്രങ്ങൾ
വർഗ്ഗം:ജെ.ഡി തോട്ടാൻ കഥയെഴുതിയ ചലച്ചിത്രങ്ങൾ
വർഗ്ഗം:ജഗതി എൻ കെ ആചാരി തിരക്കഥയെഴുതിയ ചലച്ചിത്രങ്ങൾ
വർഗ്ഗം:ജെ.ഡി തോട്ടാൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ഇ.എൻ.സി. നായർ കാമറ ചലിപ്പിച്ച ചലച്ചിത്രങ്ങൾ
എലിസബത്ത് വർബ്

അമേരിക്കയിലെ കണെക്റ്റിക്കട്ട് സ്ഥിതിചെയ്യുന്ന യേൽ സർവ്വകലാശാലയിലെ പാലിയെന്റോളോജിസ്റ്റ്‌ ആണ് **ഡോക്ടർ എലിസബത്ത് എസ് വർബ്**. 1974-ൽ കേപ് ടൌൺ സർവകലാശാലയിൽ നിന്നും ആണ് വർബ് തന്റെ ജീവശാസ്ത്രത്തിലും പാലിയെന്റോളോജിലും പി.എച്ച്.ഡി സ്വന്തമാക്കിയത്. പാലിയെന്റോളോജിലെ  ടേൺഓവർ-പൾസ് പരികല്പന (Turnover-pulse Hypothesis) വർബ്ന്റെ ആണ്. അത് പോലെ തന്നെ ജീവപരിണാമത്തിലെ *exaptation* എന്ന വാക്ക് ഇവരുടെയും സഹപ്രവർത്തകൻ ആയ സ്റ്റീഫന്റെയും സംഭാവന ആണ്.

## ആദ്യകാലം
ജർമ്മനിയിലെ ഹാംബർഗിലാണ് വർബ് ജനിച്ചത്. 1944-ൽ, പിതാവിന്റെ മരണശേഷം, അവർ കുടുംബത്തോടൊപ്പം നമീബിയയിലെ ഒരു ആട് ഫാമിലേക്ക് താമസം മാറി. 1974-ൽ കേപ് ടൗൺ സർവകലാശാലയിൽ നിന്ന് സുവോളജിയിലും പാലിയന്റോളജിയിലും പിഎച്ച്.ഡി. നേടി. 

## അവലംബം
*Gould, S. J. and S. Vrba. (1982). "Exaptation—a missing term in the science of form." *Paleobiology* 8: 4-15.
*Shell, E. R. (1999). "Waves of Creation." *Discover* 14 (May): 54-61. 
*Vrba, E. S. and Gould, S. J. (1986). "The hierarchical expansion of sorting and selection." *Paleobiology*. 12 (2): 217-228.
*Vrba, E. S. (1993). "The Pulse That Produced Us." *Natural History* **102** (5) 47-51.

വർഗ്ഗം:സ്ത്രീ ശാസ്ത്രജ്ഞർ
വർഗ്ഗം:വനിതാ പാലിയെന്റോളോജിസ്റ്റുകൾ
വർഗ്ഗം:1942-ൽ ജനിച്ചവർ
എം. കമലം

ആറും ഏഴും കേരള നിയമസഭകളിലെ അംഗവും ഏഴാം സഭയിലെ സഹകരണ വകുപ്പു മന്ത്രിയുമായിരുന്നു **എം. കമലം** (ജനനം :14 ആഗസ്റ്റ് 1926 മരണം:30 ജനുവരി 2020). വനിതാ കമ്മിഷൻ ചെയർപേഴ്സണായും പ്രവർത്തിച്ചു. കെ പി സി സി ജനറൽ സെക്രട്ടറിയായും വൈസ് പ്രസിഡന്റായും പ്രവർത്തിച്ച അവർ കോൺഗ്രസിലെ പിളർപ്പിനെ തുടർന്ന് കോൺഗ്രസ് (ഒ)-ൽ നിലകൊണ്ടു. ജനതാ പാർട്ടി രൂപീകരിക്കപ്പെട്ടപ്പോൾ അതിന്റെ കോഴിക്കോട് ജില്ലാ ചെയർ പേഴ്സണായും സംസ്ഥാന എക്സിക്യൂട്ടീവ് കമ്മിറ്റി അംഗമായും പ്രവർത്തിച്ചു. 

1948 മുതൽ 1963 വരെ കോഴിക്കോട് മുനിസിപ്പൽ കൗൺസിൽ അംഗമായി പ്രവർത്തിച്ചു. 1980 ലും 1982 ലും കൽപ്പറ്റ നിയോജക മണ്ടലത്തിൽ നിന്നും കേരള നിയമസഭയിലേക്ക് തിരഞ്ഞെടുക്കപ്പെട്ടു. 24.05.1982 മുതൽ 25.03.1987 വരെ കരുണാകരൻ മന്ത്രിസഭയിൽ സഹകരണ വകുപ്പു മന്ത്രിയായി ചുമതല വഹിച്ചു. 

നീണ്ടകാലത്തെ പൊതുജീവിതത്തിൽ ജീവിതത്തിന്റെ നാനാ തുറകളിൽ വിവിധ പദവികൾ വഹിച്ച അവർ വിമോചന സമരകാലത്തും അടിയന്തരാവസ്ഥക്കാലത്തും ജയിൽ വാസം അനുഭവിച്ചിട്ടുണ്ട്. 

മാമ്പറ്റ സാമിക്കുട്ടിയാണ് ഭർത്താവ് ഈ ദമ്പതികൾക്ക് 4 മക്കളുണ്ട്.

## മരണം
30 ജനുവരി 2020 ന് കോഴിക്കോട്ടു വച്ച് അന്ത്യം സംഭവിച്ചു. 

## അവലംബം


വർഗ്ഗം:കേരള നിയമസഭയിലെ വനിതാ മന്ത്രിമാർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭയിലെ മന്ത്രിമാർ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:കേരളത്തിലെ സഹകരണവകുപ്പ് മന്ത്രിമാർ
വർഗ്ഗം:1926-ൽ ജനിച്ചവർ
വർഗ്ഗം:ഓഗസ്റ്റ് 14-ന് ജനിച്ചവർ
വർഗ്ഗം:2020-ൽ മരിച്ചവർ
വർഗ്ഗം:ജനുവരി 30-ന് മരിച്ചവർ
കെ.വി. അബ്ദുൾ ഖാദർ

തൃശൂരിൽ നിന്നുള്ള ഒരു സി.പി.ഐ.(എം) രാഷ്ട്രീയനേതാവാണ് **കെ.വി. അബ്ദുൾ ഖാദർ**. ഗുരുവായൂർ നിന്നുള്ള നിയമസഭാംഗമാണ് ഇദ്ദേഹം. കെ. വി. അബുവിന്റെയും പാത്തുവിന്റെയും മകനായി 1964 ജൂൺ 6 ന് ബ്ലാങ്കാഡിൽ ജനിച്ചു. ചെറുപ്പത്തിൽ തന്നെ ഇടതുമുന്നണിയിലെ സജീവ അംഗമായിരുന്നു ഇദ്ദേഹം. തൃശ്ശൂർ ജില്ലാ പ്രസിഡന്റ്, ഡി.വൈ.എഫ്.ഐയുടെ സംസ്ഥാന കമ്മിറ്റി അംഗം, സി.പി.ഐ (എം) ഏരിയ സെക്രട്ടറി എന്നീ നിലകളിൽ പ്രവർത്തിച്ചിരുന്നു. ഒരു ദശാബ്ദക്കാലം ദേശാഭിമാനിയുടെ റിപ്പോർട്ടറായ അദ്ദേഹം കേരള സംസ്ഥാന വക്ഫ് ബോർഡ് ചെയർമാനായിരുന്നു, കേരള നിയമസഭയിലെ പ്രവാസി കേരളീയരുടെ ക്ഷേമ സമിതിയുടെ ആദ്യ ചെയർമാനായിരുന്നു. സി.പി.ഐ (എം) തൃശ്ശൂർ ജില്ലാ സെക്രട്ടേറിയറ്റ് അംഗം, കേരള പ്രവാസി സംഘം സംസ്ഥാന ജനറൽ സെക്രട്ടറി എന്നീ നിലകളിൽ പ്രവർത്തിക്കുന്നു.
2006, 2011, 2016 വർഷങ്ങളിൽ കേരള നിയമസഭയിലേക്ക് തിരഞ്ഞെടുക്കപ്പെട്ടു

## അവലംബം

വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:തൃശ്ശൂരിൽ നിന്നുമുള്ള രാഷ്ട്രീയപ്രവർത്തകർ
വർഗ്ഗം:1964-ൽ ജനിച്ചവർ
വർഗ്ഗം:ജൂൺ 6-ന് ജനിച്ചവർ
ജോൺ എബ്രഹാം (മേയർ)

**ജോൺ എബ്രഹാം** (ജനനം: 1945) ഇന്ത്യൻ വംശജനായ അമേരിക്കൻ പൗരനാണ്. ഇദ്ദെഹം ന്യൂ ജേഴ്സി സംസ്ഥാനത്തിലെ ടീനെക്ക് പട്ടണത്തിന്റെ മേയറായിരുന്നു. 1992 മുതൽ 1993 വരെയായിരുന്നു ഇദ്ദേഹത്തിന്റെ കാലാവധി.

ടാൻസാനിയയിൽ ടെക്സ്റ്റൈൽ എഞ്ചിനിയറായിരുന്ന ഇദ്ദേഹം 1972-ലാണ് അമേരിക്കയിലെത്തിയത്. ഇദ്ദേഹം മലയാളിയാണ്. 

## അവലംബം

## പുറത്തേയ്ക്കുള്ള കണ്ണികൾ
*Mention in New York Times about running for statehouse 37th District
*Indian diaspora

വർഗ്ഗം:ന്യൂ ജെഴ്സി
വി. വിശ്വനാഥമേനോൻ

സുഹൃത്തുക്കൾക്കിടയിൽ അമ്പാടി വിശ്വം എന്നറിയപ്പെട്ടിരുന്ന കമ്യൂണിസ്റ്റ് നേതാവാണ് **വടക്കൂട്ട് വിശ്വനാഥ മേനോൻ**. ഇടപ്പള്ളി പോലീസ് സ്റ്റേഷൻ ആക്രമണത്തിൽ പങ്കുണ്ടെന്ന് ആരോപിക്കപ്പെട്ട കമ്യൂണിസ്റ്റ് നേതാക്കളിൽ ഒരാളാണ് ഇദ്ദേഹം. സി.പി.ഐ. (എമ്മിന്റെ) കേരളത്തിലെ നേതാക്കളിലൊരാളായിരുന്നു.

## ആദ്യകാലം
മഹാരാജാസ് കോളേജിലെ പഠനകാലത്ത് രാഷ്ട്രീയപ്രവർത്തനവും സ്വാതന്ത്ര്യ സമരവും ഇദ്ദേഹം നടത്തിയിട്ടുണ്ട്. കുട്ടിക്കാലം മുതലേ ഇദ്ദേഹം ഗാന്ധിജിയുടെ ആരാധകനായിരുന്നു. വിദ്യാഭ്യാസത്തിനിടെ കമ്യൂണിസവും സോഷ്യലിസവും ഇദ്ദേഹത്തെ ആകർഷിക്കുകയുണ്ടായി.

## രാഷ്ട്രീയപ്രവർത്തനം
കൊച്ചിയിൽ അവിഭക്ത കമ്യൂണിസ്റ്റ് പാർട്ടിയുടെ ആദ്യ നേതാക്കളിലൊരാളായിരുന്നു ഇദ്ദേഹം. 1940-കളിലും 1950-കളിലും പാർട്ടിയുടെ അടിത്തറ കെട്ടിപ്പടുക്കുന്നതിൽ ഇദ്ദേഹത്തിന്റെ പങ്ക് വലുതാണ്. എം.എം. ലോറൻസ് എ.പി. കുര്യൻ എന്നിവർ ഇദ്ദേഹത്തിന്റെ ആദ്യകാല സഹപ്രവർത്തകരായിരുന്നു.

ഇദ്ദേഹം രണ്ടു തവണ പാർലമെന്റംഗമായിട്ടുണ്ട്. അവിഭക്ത സി.പി.ഐ.യുടെ പ്രതിനിധിയായും പിന്നീട് സി.പി.ഐ.(എം.) പ്രതിനിധിയായും ഇദ്ദേഹം തിരഞ്ഞെടുക്കപ്പെട്ടിട്ടുണ്ട്. 1987-ൽ ഇ.കെ. നായനാരുടെ മന്ത്രിസഭയിൽ ഇദ്ദേഹം ധനകാര്യമന്ത്രിയായിരുന്നു.

12 വർഷം ഇദ്ദേഹം എഫ്.എ.സി.ടി. യൂണിയൻ പ്രസിഡന്റായിരുന്നു. ഇദ്ദേഹം 14 വർഷം ഇൻഡൽ യൂണിയന്റെയും പ്രസിഡന്റായിരുന്നിട്ടുണ്ട്. കൊച്ചി പോർട്ട് യൂണിയന്റെയും പ്രസിഡന്റായിരുന്നു.

## സി.പി.ഐ.(എം) വിമതൻ
2003-ലെ എറണാകുളം ഉപതിരഞ്ഞെടുപ്പിൽ ഇദ്ദേഹം സി.പി.ഐ.(എം.) സ്ഥാനാർത്ഥിക്കെതിരേ വിമതനായി മത്സരിക്കുകയുണ്ടായി

## തിരഞ്ഞെടുപ്പുകൾ

* 2003 - ജോർജ് ഈഡൻ മരണപ്പെട്ടതിനെ തുടർന്ന് നടന്ന ഉപതിരഞ്ഞെടുപ്പ്.

## അവലംബം

## പുറത്തേയ്ക്കുള്ള കണ്ണികൾ
*''The Hindu'' on-line, September 3, 2003 

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
എലിസബത്ത് മാമ്മൻ മത്തായി

കേരളത്തിൽ നിന്നുള്ള ഒരു രാഷ്ട്രീയ പ്രവർത്തകയാണ് **എലിസബത്ത് മാമ്മൻ മത്തായി** (ജനനം:25 മാർച്ച് 1953). മുൻ കേരള നിയമസഭ അംഗവും കോൺഗ്രസ് നേതാവും ആയിരുന്ന പരേതനായ  മാമ്മൻ മത്തായിയുടെ പത്നിയാണ്‌. 2003 ഡിസംബറിൽ പതിനൊന്നാമത് കേരള നിയമസഭ അംഗമായി തിരഞ്ഞെടുക്കപെട്ടു   വക്കീൽ ബിരുദം പൂർത്തിയാക്കിയ എലിസബത്ത്  പെരിങ്ങര ഗ്രാമപഞ്ചായത്ത് അംഗമായും പ്രവർത്തിച്ചിട്ടുണ്ട്.

## ജീവിതരേഖ
പി.ജെ. തോമസിന്റെയും സൂസാമ്മയുടെയും മകളായി ജനിച്ചു. നിയമ ബിരുദധാരിയാണ്.
## അവലംബം


വർഗ്ഗം:പതിനൊന്നാം കേരള നിയമസഭാംഗങ്ങൾ
വർഗ്ഗം:കേരള നിയമസഭയിലെ വനിതാ പ്രതിനിധികൾ
എ.വി. ആര്യൻ

**എ.വി. ആര്യൻ** തൃശ്ശൂർക്കാരനായ ഒരു സി.പി.ഐ.(എം) അംഗവും ഒല്ലൂർ നിയമസഭാമണ്ഡലത്തിൽ നിന്ന് തിരഞ്ഞെടുക്കപ്പെട്ട ജനപ്രതിനിധിയുമായിരുന്നു.

## ജീവിതരേഖ
1924 നവംബർ 30-ന് തൃശ്ശൂർ ഒളരിയിൽ ആയക്കാട്ട് മനയിൽ ജനിച്ച ആര്യൻ വിദ്യാർത്ഥിപ്രസ്ഥാനത്തിലൂടെ കമ്യൂണിസ്റ്റനുഭാവിയായി. പിന്നീട് സൈന്യത്തിൽ ചേർന്നു. സൈന്യത്തിൽ കമ്യൂണിസ്റ്റ് പാർട്ടിയുടെ രഹസ്യാംഗമായിരുന്നു. പാർട്ടി പ്രവർത്തനത്തിൽ സജീവമായി. പാർട്ടി പിളർന്നപ്പോൾ സി.പി.എമ്മിനൊപ്പം നിന്നു. കമ്യൂണിസ്റ് പാർട്ടി നിരോധിച്ച കാലത്ത് ആര്യന്റെ വീട്ടിൽ പോളിറ്റ് ബ്യൂറോ യോഗം ചേരവെ  സുർജിത്ത്, സുന്ദരയ്യ, ബസവ പുന്നയ്യ, രണദിവെ തുടങ്ങിയ പ്രമുഖ നേതാക്കളെ ഇവിടെ വച്ച് പൊലീസ് അറസ്റ് ചെയ്തു.  പാർട്ടിക്കുള്ളിൽ ഇ.എം.എസുമായി ഏറ്റുമുട്ടലിന്റെ പാതയിലായിരുന്നതു കാരണം അദ്ദേഹത്തിന് പാർട്ടിയിൽ കാര്യമായ സ്ഥാനങ്ങൾ ലഭിച്ചില്ല. സി.പി.ഐ.എം തൃശൂർ ജില്ലാ സെക്രട്ടറിയായിരിക്കെ പാർട്ടി നേതൃത്വവുമായി ഇടഞ്ഞു പാർട്ടിയിൽ നിന്ന് പുറത്തുപോയി. 1972 മെയ്‌ രണ്ടിന്‌ കമ്യൂണിസ്റ്റ് യൂണിറ്റി സെന്റർ എന്നൊരു രാഷ്ട്രീയ പ്രസ്ഥാനത്തിനു രൂപം നൽകി.

2007 ഫെബ്രുവരി 1-ന് 82-ആം വയസ്സിൽ അദ്ദേഹം അന്തരിച്ചു. സാവിത്രി അന്തർജനമായിരുന്നു ഭാര്യ. ഇവർ 2013-ൽ അന്തരിച്ചു. മൂന്ന് മക്കളുണ്ട്.

## വിവാദം
1972 ൽ അഴീക്കോടൻ രാഘവൻ കൊലക്കേസിലെ പ്രതിയായി. പിന്നീട് കോടതി വെറുതെ വിട്ടു.

## മാധ്യമം പ്രവർത്തനം
കാഹളം എന്ന പേരിൽ ഒരു പത്രം ആരംഭിച്ചെങ്കിലും ബാദ്ധ്യത കാരണം പ്രസിദ്ധീകരണം അവസാനിപ്പിച്ചു.

## അധികാരങ്ങൾ
* പഴയ അയ്യന്തോൾ ഗ്രാമപഞ്ചായത്ത് പ്രസിഡന്റ് (ഇന്ന് ഈ പഞ്ചായത്ത് നിലവിലില്ല. അത് തൃശ്ശൂർ കോർപ്പറേഷന്റെ ഭാഗമാണ്) .

## തിരഞ്ഞെടുപ്പുകൾ

## അവലംബം

വർഗ്ഗം:1924-ൽ ജനിച്ചവർ
വർഗ്ഗം:2007-ൽ മരിച്ചവർ
വർഗ്ഗം:നവംബർ 30-ന് ജനിച്ചവർ
വർഗ്ഗം:ഫെബ്രുവരി 1-ന് മരിച്ചവർ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:തൃശ്ശൂരിൽ നിന്നുമുള്ള രാഷ്ട്രീയപ്രവർത്തകർ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
വർഗ്ഗം:സി.പി.ഐ.എം.ൽ നിന്നും പുറത്താക്കപ്പെട്ട നേതാക്കൾ
ജെന്നി ക്ലാക്ക്

ഇംഗ്ലീഷ് പാലിയെന്റോളോജിസ്റ്റ്‌ ആണ് **ജെന്നി ക്ലാക്ക്**. ജീവപരിണാമ ജീവശാസ്ത്ര വിദഗ്ദ്ധ ആണ് ഇവർ . മത്സ്യത്തിൽ നിന്നും നാൽകാലിയിലേക്കുള്ള പരിണാമം ആണ് ഇവരുടെ പ്രധാന പഠന വിഷയം ,  ഇതിനെ മുൻ നിർത്തി ഇവർ രചിച്ച പ്രസിദ്ധമായ പുസ്തകം ആണ് Gaining Ground: the Origin and Early Evolution of Tetrapods (2002 ) എന്നത് . ഇപ്പോൾ കേംബ്രിഡ്ജ് സർവകലാശാല ജന്തുശാസ്ത്രം വിഭാഗം മ്യൂസിയം വിചാരിപ്പുക്കാരി ആണ് കൂടാതെ കേംബ്രിഡ്ജ് സർവകലാശാല  വേർടിബ്രറ്റ് പാലിയെന്റോളോജി പ്രൊഫസറും ആണ്.

## കണ്ടെത്തലുകൾ
1987ൽ ഗ്രീൻലാൻഡിൽ വെച്ച്  അകാന്തോസ്റ്റെഗയുടെ ഏകദേശം പൂർണമായ ഒരു ഫോസ്സിൽ ഇവർ കണ്ടെടുക്കുകയുണ്ടായി.

## അവലംബം

## പുറത്തേക്കുള്ള കണ്ണികൾ
*Jenny Clack on the Cambridge University website 
*Home page - Jennifer "Jenny" Clack
*Profile on PBS website 
*Interview on PBS website

വർഗ്ഗം:വനിതാ പാലിയെന്റോളോജിസ്റ്റുകൾ
വർഗ്ഗം:1937-ൽ ജനിച്ചവർ
സോഹൻ ലാൽ ജെയിൻ

ഇന്ത്യൻ പാലിയെന്റോളോജിസ്റ്റ്‌ ആണ് **സോഹൻ ലാൽ ജെയിൻ**. ഇന്ത്യൻ സ്റ്റാറ്റിസ്റ്റിക്കൽ ഇൻസ്റ്റിറ്റ്യൂട്ടിൽ ദീർഘ കാലം സേവനം അനുഷ്ടിച്ചിട്ടുണ്ട് ഇദേഹം. ജൈനോസോറസ് എന്ന ദിനോസറിന്റെ പേര് ഇദേഹത്തിന്റെ ബഹുമാനാർത്ഥം ആണ് നാമകരണം ചെയ്തിടുള്ളത്. പാലിയെന്റോളോജിയിൽ ഇദേഹത്തിന്റെ പഠനം മുഖ്യമായും സോറാപോഡ് ദിനോസറുകളുടെ ബ്രെയിൻ കേസിനെ കുറിച്ചും ചില ഫോസ്സിൽ ആമകളെ കുറിച്ചും ആയിരുന്നു . 

## അവലംബം

വർഗ്ഗം:പാലിയെന്റോളോജിസ്റ്റ്‌
ആലിസ് വിൽസൺ

കനേഡിയൻ ഭൂഗർഭ ശാസ്ത്രജ്ഞയും പാലിയെന്റോളോജിസ്റ്റും ആണ് **ആലിസ് വിൽസൺ** (ഓഗസ്റ്റ്‌  26, 1881 – ഏപ്രിൽ 15, 1964). 1913 മുതൽ 1963 വരെ കാനഡയുടെ തലസ്ഥാനവും ഒരു നഗരവുമായ ഓട്ടവയിൽ ഉള്ള ശിലക്രമങ്ങളിലും ഫോസ്സിലുകളിലും അനവധി പഠനം നടത്തുകയുണ്ടായി.

* 1911 - ജിയോളജിക്കൽ സർവേ ഓഫ് കാനഡയിലെ ആദ്യത്തെ വനിത പ്രൊഫഷണൽ .
* 1929 - കാനഡയിലെ ആദ്യത്തെ വനിതാ ജിയോളജിസ്റ്റ്.
* 1936 - ജിയോളജിക്കൽ സൊസൈറ്റി ഓഫ് അമേരിക്കയിൽ അംഗത്വം കിട്ടിയ  ആദ്യ കനേഡിയൻ വനിത.
* 1938 - റോയൽ സൊസൈറ്റി ഓഫ് കാനഡയിലെ ഫെല്ലോ ആയ ആദ്യ വനിത.

## ആദ്യകാല ജീവിതം
1881-ൽ ഒന്റാറിയോയിലെ കോബർഗിലാണ് ആലീസ് വിൽസൺ ജനിച്ചത്. അവളുടെ പിതാവ് ഡോ. ജോൺ വിൽസൺ ടൊറന്റോ സർവകലാശാലയിൽ ക്ലാസിക്കൽ പഠനങ്ങളുടെ പ്രൊഫസറായിരുന്നു. കുട്ടിക്കാലം മുതൽ, അച്ഛനും രണ്ട് സഹോദരന്മാർക്കുമൊപ്പം കനോയിംഗ്, ക്യാമ്പിംഗ് യാത്രകളിൽ പങ്കെടുത്തിരുന്ന അവർ പലപ്പോഴും പ്രകൃതിയുമായി സമ്പർക്കം പുലർത്തിയിരുന്നു, ഇത് അവളുടെ ആരോഗ്യം മെച്ചപ്പെടുത്താൻ സഹായിച്ചു. വീടിനടുത്തുള്ള കോബർഗ് ചുണ്ണാമ്പുകല്ലിൽ നിന്ന് ഫോസിലുകൾ ശേഖരിക്കാൻ തുടങ്ങിയപ്പോൾ, ആലീസ് വിൽസണിൽ പാലിയന്റോളജിയോടുള്ള ആദ്യകാല ആകർഷണം വേരൂന്നി. പാലിയന്റോളജിയോടുള്ള അവളുടെ അഭിനിവേശം 1909-ൽ ജിയോളജിക്കൽ സർവേ ഓഫ് കാനഡയുടെ (ജിഎസ്‌സി) പാലിയന്റോളജി വിഭാഗത്തിൽ ഒരു മ്യൂസിയം അസിസ്റ്റന്റായി ജോലി ചെയ്യുന്നതിലേക്ക് അവളെ നയിച്ചു.

## അവലംബം
* Alice Wilson  at The Canadian Encyclopedia
* Royal Society of Canada's biography 
* Natural Resources Canada biography '''
വർഗ്ഗം:വനിതാ പാലിയെന്റോളോജിസ്റ്റുകൾ
അസ്പേഷെ

thumb|ചുവട്ടിൽ അസ്പേഷെയുടെ പേരെഴുതിയിരിക്കുന്ന ഈ റോമൻ വെണ്ണക്കൽ ശില്പം വത്തിക്കാൻ മ്യൂസിയത്തിലാണുള്ളത്. അസ്പേഷെയുടെ ചരമഫലകത്തിന്റെ ഭാഗമായിക്കാവുന്ന ബിസി അഞ്ചാം നൂറ്റാണ്ടിലെ യവനശില്പത്തിന്റെ ഈ പകർപ്പ് 177-ലാണ് കണ്ടുകിട്ടിയത്

ബിസി അഞ്ചാം ശതകത്തിൽ അഥേനിയൻ രാഷ്ട്രതന്ത്രജ്ഞനും സൈന്യാധിപനുമായ പെരിക്ലിസിന്റെ സുഹൃത്തായിരുന്ന മിലേഷ്യൻ വനിതയാണ് **അസ്പേഷെ**. അസ്പേഷെയുടെ ജീവിതത്തിന്റെ വിശദാംശങ്ങളെക്കുറിച്ച് വിരളമായ അറിവേയുള്ളു. പ്രായപൂർത്തിയായ ശേഷം മിക്കവാറും ആഥൻസിൽ ജീവിച്ച അവർ അവിടത്തെ രാജനീതിയെ പൊതുവേയും അതിൽ നിറഞ്ഞു നിന്ന പെരിക്ലിസിനെ പ്രത്യേകിച്ചും സ്വാധീനിച്ചിരിക്കാം. പ്ലേറ്റോയുടേയും, അരിസ്റ്റോഫനീസിന്റേയും സെനഫെന്റേയും രചനകളിൽ അവർ പരാമർശിക്കപ്പെടുന്നു.

പുരാതനലേഖകന്മാരിൽ പലരും അസ്പേഷെയെ ഒരു വേശ്യാലയം നടത്തിപ്പുകാരിയും വേശ്യ തന്നെയും ആയും ചിത്രീകരിച്ചിട്ടുണ്ടെങ്കിലും, പെരിക്ലിസിനെ അപകീർത്തിപ്പെടുത്താൻ ഉത്സാഹം കാട്ടിയിരുന്ന ഹാസ്യലേഖകന്മാരായിരുന്നു അവരെന്നതിനാൽ ഈ ചിത്രീകരണത്തിൽ വാസ്തവികത ഉണ്ടാകണമെന്നില്ല.തന്റെ പ്രേമഭാജനം അസ്പേഷയെ (Aspasia)  മെഗാരക്കാർ പിണക്കിയതിനെ തുടർന്നാണ് പെരിക്ലിസ് മെഗാരക്കെതിരെ തിരിഞ്ഞ് ഗ്രീസിനാകെ ദുരിതം വരുത്തിയ പെലപ്പൊന്നേഷൻ യുദ്ധത്തിനു തുടക്കമിട്ടതെന്നു വരെ നർമ്മസാഹിത്യകാരൻ അരിസ്റ്റോഫനീസിനെപ്പോലുള്ളവർ അപവാദം പറഞ്ഞിട്ടുണ്ട്. 

അസ്പേഷെ പെരിക്ലിസിന്റെ 'ഇഷ്ടക്കാരി' മാത്രമായിരുന്നെന്ന പാരമ്പര്യം തന്നെ ചോദ്യം ചെയ്യപ്പെട്ടിട്ടുണ്ട്.  അവർ അദ്ദേഹത്തിന്റെ പത്നി ആയിരുന്നെന്നു ചിലർ വാദിക്കുന്നു. പെരിക്ലിസിനും അസ്പേഷെക്കും ചെറിയ പെരിക്ലിസ് എന്നറിയപ്പെട്ടിരുന്ന ഒരു മകൻ ഉണ്ടായിരുന്നു. ആഥൻസിലെ സൈന്യത്തലവന്മാരിൽ ഒരാളായിത്തീർന്ന അയാൾ, അർഗിനൂസെയിലെ യുദ്ധത്തെ തുടർന്ന് വധിക്കപ്പെട്ടു. പെരിക്ലിസിന്റെ മരണത്തിനു ശേഷം ആഥൻസിലെ മറ്റൊരു രാജ്യതന്ത്രജ്ഞൻ ലിസിക്ലിസുമായി അസ്പേഷെ അടുത്തതായും പറയപ്പെടുന്നു. 
## അവലംബം


വർഗ്ഗം:ഗ്രീക്ക് ചരിത്രം
ദെബോറാ

എബ്രായബൈബിളിലെ ന്യായാധിപന്മാരുടെ പുസ്തകം അനുസരിച്ച് ഒരു ദൈവപ്രവാചികയും രാജവാഴ്ചയുടെ സ്ഥാപനത്തിനു മുൻപ് പുരാതന ഇസ്രായേലിനെ നയിച്ചിരുന്ന ന്യായാധിപന്മാരുടെ പരമ്പരയിൽ നാലാമത്തെയാളും ആയിരുന്നു **ദെബോറാ**. രാഷ്ട്രീയ, സൈനിക മേഖലകളിൽ ജനങ്ങൾക്ക് നേതൃത്വം കൊടുത്ത അവർ ലാപ്പിഡോത്ത് എന്നയാളുടെ പത്നിയും ആയിരുന്നു. ബിസി പന്ത്രണ്ടാം നൂറ്റാണ്ടിലാകാം അവർ ജീവിച്ചിരുന്നത്. 

ബൈബിളിലെ ന്യായാധിപന്മാർക്കിടയിലെ ഏകവനിതയായ ദെബോറാ, കാനാനിൽ ജാബിനിലെ സൈന്യത്തലവനായ സിസേരക്കെതിരെ വിജയകരമായി സംഘടിപ്പിച്ച പ്രത്യാക്രമണത്തിന്റെ കഥയും ഘോഷണവും ന്യായാധിപന്മാരുടെ പുസ്തകം നാലും അഞ്ചും അദ്ധ്യായങ്ങളിലുണ്ട്.

ന്യായാധിപന്മാർ നാലാം അദ്ധ്യായത്തിലെ ഗദ്യാഖ്യാനത്തിന്റെ  കവിതാരൂപമാണ് അഞ്ചാമദ്ധ്യായത്തിൽ. "ദെബോറായുടെ ഗീതം" എന്നറിയപ്പെടുന്ന ഈ ബൈബിൾ ഖണ്ഡം അതു വിവരിക്കുന്ന യുദ്ധം നടന്ന് ഏറെ വൈകാതെ,  ബിസി പന്ത്രണ്ടാം നൂറ്റാണ്ടിൽ തന്നെ എഴുതപ്പെട്ടതാകാം ആ നിലയ്ക്ക്, ബൈബിളിലെ കവിതാഖണ്ഡങ്ങളിൽ ഏറ്റവും പുരാതനം തന്നെയാകാം അത്.  യുദ്ധപശ്ചാത്തലത്തിലെ സ്ത്രീചിത്രീകരണത്തിന്റെ ഏറ്റവും പുരാതന മാതൃകകളിൽ ഒന്നെന്ന പ്രാധാന്യവും അതിനുണ്ട്. കൂടാരം പണിക്കാരനായ ഹേബറിന്റെ പത്നി ജായേൽ എന്ന വനിതയും അതിൽ പ്രത്യക്ഷപ്പെടുന്നു. ഉറങ്ങിക്കിടന്നിരുന്ന സിസേരയെ, നെറ്റിയിൽ കൂടാരക്കുറ്റി അടിച്ചിറക്കി കൊന്നത് ജായേൽ ആയിരുന്നു. ദെബോറായും ജായേലും ഈ ആഖ്യാനത്തിൽ ശക്തരും സ്വാതന്ത്ര്യബോധമുള്ളവരുമായ വനിതകളായി പ്രത്യക്ഷപ്പെടുന്നു.

ബൈബിളിലെ ആഖ്യാനത്തിൽ തെളിയുന്ന ദെബോറയുടെ ചിത്രം പുരാതനഇസ്രായേലിലെ സാമൂഹ്യപശ്ചാത്തലത്തിൽ അസ്വാഭാവികമായി തോന്നിയേക്കാമെങ്കിലും രാജവാഴ്ച നിലവിൽ വന്ന് പുരുഷമേധാവിത്വത്തിന്റെ അധികാരഘടനകൾ ഉറയ്ക്കുന്നതിനു മുൻപ് ഇസ്രായേലി സമൂഹത്തിൽ സ്ത്രീകൾക്ക് ലഭിച്ചിരുന്ന താരതമ്യേനയുള്ള സ്വാതന്ത്ര്യത്തിന്റെ സൂചനയാകാം അതിലെന്നു ചൂണ്ടിക്കാണിക്കപ്പെട്ടിട്ടുണ്ട്.

ദെബോറാ  പേരിന് എബ്രായഭാഷയിൽ തേനീച്ച എന്നാണർത്ഥം. ദ്രവ്യപ്രവാഹശാസ്ത്രത്തിലെ ('റിയോളജി') അമാനകസംഖ്യയായ ദെബോറാസംഖ്യയുടെ പേര് ഈ വനിതയുമായി ബന്ധപ്പെട്ടിരിക്കുന്നു.

## അവലംബം


വർഗ്ഗം:ബൈബിളിലെ സ്ത്രീകൾ
മഞ്ഞൾവള്ളി

മരങ്ങളിൽ 30 മീറ്ററോളം ഉയരത്തിൽ പടർന്നു കയറുന്ന ഇന്ത്യൻ വംശജനായ ഒരു വള്ളിച്ചെടിയാണ് **മഞ്ഞൾവള്ളി**. . ഏഷ്യയിലെങ്ങും കാണാറുണ്ട്.

## അവലംബം

## പുറത്തേക്കുള്ള കണ്ണികൾ
* രൂപവിവരണം

വർഗ്ഗം:പുഷ്പങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
രാജസുലോചന

പ്രമുഖ തെന്നിന്ത്യൻ നടിയും പ്രശസ്ത നർത്തകിയുമായിരുന്നു **രാജസുലോചന** (15 ആഗസ്ത്  1935 - 5 മാർച്ച് 2013). എം.ജി.ആർ , ശിവാജി, എൻ.ടി. ആർ , നാഗേശ്വര റാവു, രാജ്കുമാർ, എം.എൻ. നമ്പ്യാർ തുടങ്ങി അൻപതുകളിലെ  മുൻനിര നായകർക്കൊപ്പമെല്ലാം രാജസുലോചന ശ്രദ്ധേയമായ വേഷങ്ങളവതരിപ്പിച്ചു. രാജ്യത്തും വിദേശത്തും നിരവധി നൃത്തപരിപാടികൾ അവതരിപ്പിച്ചിട്ടുണ്ട്.  
## ജീവിതരേഖ
വിജയവാഡയിൽ ജനിച്ച രാജസുലോചന നൃത്തവേദിയിൽ നിന്നാണ് സിനിമയിലേക്കെത്തിയത്. പിള്ളിയാർചെട്ടി ഭക്തവത്സലം നായിഡു രാജീവലോചന എന്നായിരുന്നു യഥാർഥ പേര്. സ്‌കൂൾ അധികൃതരാണ് പേര് രാജസുലോചന എന്നാക്കി ചുരുക്കിയത്. ലളിതമ്മ, കെ.എൻ . ദണ്ഡായുധപാണി പിള്ള, വെമ്പട്ടി ചിന്നസത്യം, കലാമണ്ഡലം മാധവൻ എന്നിവരായിരുന്നു ഗുരുക്കന്മാർ. എച്ച്.എൽ.എൻ. സിംഹയുടെ കന്നഡ ചിത്രമായ ഗുണസാഗരിയിലൂടെ സിനിമാരംഗത്തെത്തി. പെണ്ണരശി എന്ന തമിഴ് ചിത്രത്തിലെ നൃത്തരംഗങ്ങൾ പ്രശംസനീയമായ നിലയിൽ അവതരിപ്പിച്ചതോടെ രാജസുലോചന തെലുങ്ക്, തമിഴ്, കന്നഡ ചിത്രങ്ങളിലെ സജീവ സാന്നിധ്യമായി മാറി. രാജ്കപൂറിന്റെ ചോരി ചോരി വഴിയാണ് ഹിന്ദിയിൽ അരങ്ങേറ്റം കുറിച്ചത്. ചെന്നൈയിലെ പുഷ്പാഞ്ജലി നൃത്ത്യ കലാകേന്ദ്രത്തിന് നേതൃത്വം നൽകി. അഭിനയിച്ച എല്ലാ ചിത്രങ്ങളിലും തന്റെ കഥാപാത്രങ്ങൾക്ക് രാജസുലോചന തന്നെയായിരുന്നു കഥാപാത്രങ്ങൾക്ക് ശബ്ദം നൽകിയിരുന്നത്.

തെലുഗു സംവിധായകൻ സി.എസ്. റാവുവായിരുന്നു ഭർത്താവ്

## അഭിനയിച്ച സിനിമകൾ
*പെണ്ണരശി
*തൈ പിറന്താൽ വഴി പിറക്കും
*കരുണാമയഡു (മിശിഹാചരിത്രം)
*കാളഹസ്തി മാഹാത്മ്യം
*തോഡി കടലു
*പെണ്ണരശി
*കാവലൈ ഇല്ലാത്ത മനിതൻ 
*ബേഡര കണ്ണമ്മ
*വാല്മീകി 
*ചോരി ചോരി

## അവലംബം

## പുറം കണ്ണികൾ
* Rajasulochana at IMDb.

വർഗ്ഗം:1935-ൽ ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:ഓഗസ്റ്റ് 15-ന് ജനിച്ചവർ
വർഗ്ഗം:മാർച്ച് 5-ന് മരിച്ചവർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:കന്നഡചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
വി.എസ്. രമാദേവി

ഇന്ത്യയുടെ മുഖ്യതിരഞ്ഞെടുപ്പ് കമ്മീഷണറായി സേവനമനുഷ്ഠിച്ച ആദ്യവനിതയാണ് **വി.എസ്. രമാദേവി** (1934 ജനുവരി 15 – 2013 ഏപ്രിൽ 17). ഹിമാചൽ പ്രദേശ്‌, കർണാടകം എന്നി സംസ്ഥാനങ്ങളുടെ ഗവർണറായും ഇവർ സേവനമനുഷ്ഠിച്ചിട്ടുണ്ട്. കർണാടകയിൽ ഗവർണർ പദവി വഹിച്ച ഏക വനിത. 2013ൽ ഹൃദയാഘാതത്തെ തുടർന്ന് മരണപ്പെട്ടു
## ജീവിതരേഖ
1934 മാർച്ച് 15-ന് ആന്ധ്രപ്രദേശിൽ ചെബ്രോലുവിൽ  വി.വി സുബ്ബയ്യയുടെയും  വി.വെങ്കടരത്നമ്മയുടെയും മകളായി ജനിച്ച രമാദേവി എം.എ, എൽ.എൽ.എം. ബിരുദം നേടിയശേഷം ആന്ധ്രപ്രദേശ് ഹൈക്കോടതിയിൽ അഭിഭാഷകയായി. പിന്നീട് കേന്ദ്രസർക്കാർ സർവീസിൽ ചേർന്നു. നിയമനിർമ്മാണവിഭാഗം സെക്രട്ടറി, നിയമക്കമ്മീഷൻ മെമ്പർ സെക്രട്ടറി തുടങ്ങിയ നിലകളിൽ പ്രവർത്തിച്ചു. 1990 നവംബർ 26 മുതൽ ഡിസംബർ 11 വരെ മാത്രമാണ് ഇവർ മുഖ്യ തിരഞ്ഞെടുപ്പു കമ്മീഷണറായിരുന്നത്. ഏറ്റവും കുറച്ചുകാലം ഈ പദവി വഹിച്ച വ്യക്തിയാണ് രമാദേവി. ഇവർക്കു ശേഷം ആ പദവിയിൽ ടി.എൻ. ശേഷൻ നിയമിതനായി.

1993 മുതൽ നാലുകൊല്ലം രമാദേവി രാജ്യസഭാസെക്രട്ടറി ജനറൽ ആയിരുന്നു. 1997 ജൂലായ് 26 മുതൽ 1999 ഡിസംബർ 1 വരെ ഹിമാചൽ പ്രദേശിലും 1999 ഡിസംബർ 2 മുതൽ 2002 മെയ് 20 വരെ കർണാടകത്തിലും ഗവർണറായിരുന്നു. കർണാടകയിലെ ആദ്യ വനിതാ ഗവർണറും രമാദേവിയായിരുന്നു.

## അവലംബം

വർഗ്ഗം:1934-ൽ ജനിച്ചവർ
വർഗ്ഗം: 2013-ൽ മരിച്ചവർ
വർഗ്ഗം:ജനുവരി 15-ന് ജനിച്ചവർ
വർഗ്ഗം:ഏപ്രിൽ 17-ന് മരിച്ചവർ

വർഗ്ഗം:ഇന്ത്യയുടെ മുഖ്യ തിരഞ്ഞെടുപ്പ് കമ്മീഷണർമാർ
വർഗ്ഗം:ഇന്ത്യയിലെ വനിതാ ഗവർണർമാർ
വർഗ്ഗം:കർണാടകത്തിന്റെ ഗവർണർമാർ
വർഗ്ഗം:ഹിമാചൽ പ്രദേശിന്റെ ഗവർണർമാർ